JEVANGELII 
IIVANAN MUGAH 





Sana tuli ristikanzakse 


1 Allus oli Sana. 

Sana oli Jumalalluo, 

i Sana oli Jumal. 

?Jo alguu müö Sana oli Jumalalluo. 

"Kat on roinnuhes Sanaspäi. 

Ni mi, mi on roinnuhes, 

ei ole roinnuhes ilmai händü. 

“Hanes oli elos, 

i elos oli rahvahan valgei. 

*Valgei pastau pimies, 

pimei ei väistänüh sidä. 
“Tuli ristikanzu, kuduan tüöndi Jumal, hänen nimi 
oli Iivan. "Här tuli nähtiin tovendajakse, sanomah 
valgieh näh, ku kaikin hänen sanan kauti uskottas 
sih. "Hai ite ei olluh se valgei, a häi vai tuli tottu 
sanomah valgieh näh. 


*Tozi valgei, kudai valguau jogahizen ristikanzan 
südämen, oli tulos muailmah. 


"Muailmas häi oli, 

i muailmu oli roinnuhes hänespäi, 

no se ei tunnustannuh händü. 

"Häi tuli omassah muailmah, 

no se ei ottanuh händü vastah. 

No kaikile, ket otettih händä vastah, 
häi andoi vallan tulla Jumalan lapsikse, 
kaikile, ket uskotah hänen nimeh. 

sHüö ei olla ristikanzan suavut, 

ei rungan himos, 

ei miehen tahtos, 

a ollah Jumalaspäi. 

“Sana rodih lihakse, 

i eli meijän keskes. 

Müö ka&elimmo hänen suurensuuruttu, 
suuruttu, kuduan Ižä ainavole Poijale andau. 
Häi oli tävvikkäine hüvüttü da todehuttu. 


IšIivan saneli häneh näh da kirgui: "Hai on se, 
kuduah näh sanoin: Ken tulou minun jälgeh, on 
suurembi minuu, ku häi on olluh enne minuu." 


Hänen küllühüvüös müö kaikin olemmo 
suannuh, 

hüvüttü hüvüön piäle. 

VKäsküstö annettih Moisein kauti, 

hüvüs da tozi tuldih Jiesuksen Hristoksen kauti. 
!*Jumalua niken nikonzu ei ole nähnüh. 

Ainavo Poigu, kudai on Dän rinnal, 

opasti meidü tundemah händü. 


Dean Valattai sanelou iööeh näh 
Tämä on se tozi, kuduan Ivan saneli, konzu 


jevreilöin vahnimat tööttih Jerusalimaspäi pappiloi 
da leeviläzii küzümäh hänel: "Ken sinä olet?" "Tivan 

tunnusti toven, häi ei pu&&evunnuh. Hai sanoi: "En 
minä ole Hristos." ?"Kenbo sit?" küzüttih hüö. 
"Oletgo Il'l'u?" "En ole", vastai Iivan. "Oletgo sit se 
Jumalan viestinsuattai'?" Hai vastai: "En." “Sit hüö 
sanottih: "Kenbo sit olet? Meil pidäü vediä viesti 
niile, kuduat meidü tüöttih. Midäbo sanot iööeh 
näh?" %Jivan sanoi: "Minä olen iäni, kudai kirguu 
elämättömäl mual: ”Tazoitakkua Taivahallizele 
Izändäle dorogu!’ Nengahäi viestinsuattai Jesai on 
ennustannuh." 

“Niilöin joukos, kuduat oli tüöttü Iivanalluo, oli 
fariseidugi. “Hid küzüttih hänel: "Miksebo sit 
valatat ristikanzoi, ku et ole Hristos, etgo Illu, etgo 
se Jumalan viestinsuattai?" van vastai: "Minä 
valatan viel, a teijän keskes on jo toine, kuduadu 
tid etto tunne. "Ha on se, kudai tulou minun 
jälgeh, a on suurembi minuu. Minä en päi ni hänen 
kengien pagloi kerittämäh." Tämä oli Jordanjoven 
toizel puolel, Betabaras, kus Iivan oli valattamas. 


Jumalan vuonu 


2Tossupiännä livan nägi Jiesuksen tulemas 
hänellüö. Iivan sanoi: "Ka&okkua! Jumalan Vuonu, 
kudai ottau iččeh piäle muailman riähkän! **Häi on 
se, keh näh olen sanonuh: Minun jälgeh tulou mies, 
kudai on minuu suurembi, ku on olluh enne minuu.’ 
S] minägi en tundenuh händü, a olen tulluh viel 
valattamah, anna Izrail'u suau tiediä, ken häi on." 


*1:21 Nähtävästi täs on sanottu sit Jumalan viestinsuattajas, 
kudai on mainittu 5. Moisein kniigas 18:15 i kuduadu 
vuotettih. Kato Apostoloin ruavot 3:22. 


Jivan tovesti: "Minä näin, kui Heng laskevui ku 
käähköi taivahaspäi da jäi hänen piäle. *Minägi en 
tundenuh händü. No häi, kudai tüöndi minuu viel 
valattamah, sanoi minule: "Kuduan piäle näit 
Hengen laskevumas da hänen piäle jiämäs, se 
valattau Pühäl Hengel” “Mina olen sen nähnüh i 
tovestan — tämä ristikanzu on Jumalan Poigu.” 


Jiesuksen enzimäzet opastettavat 


*Tossupiännü livan oli sil samazel kohtal, i hänel 
oli keral kaksi opastettavua. %Jiesus astui siiriči. 
Iivan nägi sen i sanoi: "Katokkua: Jumalan Vuonu!" 
YKonzu opastujat kuultih hänen sanat, hüö lähtiettih 
Jiesuksele peräh. “Jiesus kiändüi, i ku nägi heijät 
jälles astumas, häi küzüi: "Midäbo tüö tahtotto?" 
Hüö vastattih: "Rabbi" — se on samua kui opastai — 
"kenelläöbo sinä elät?" *""Läkkiä, sit näittö", sanoi 
Jiesus. Hüö lähtiettih i nähtih, kenellüö häi elää, i 
hüö jiädih lopukse päiviä hänenke. Silloi oli nenga 
kümmenes čuassu*. 

“Toine niis, kuduat kuultih livanan sanat da 
lähtiettih Jiesuksele peräh, oli Andrei, Simon-Pedrin 
velli. “Hai enzimäzekse löüdi omassah vellen, 
Simonan, da sanoi hänele: "Müö lövvimmö 
Messian”*!" — mi on ühtü samua ku Hristos. 
Andrei vedi hänen Jiesukselluo. Jiesus ka&oi häneh 
da sanoi: "Sinä olet Simon, Joonan poigu. Sinun 
nimekse roih Kifa" — se on Pedri”. 


*1:39 Se on n’elli Cuassuu jälles puoldu päiviä. 

**1:41 Gretsien kielen Hristos, jevrein kielen Messia on meijän 
kielel *Voijeltu”. 

***1:42 Kifa da Pedri meijän kielel on samua ku *Kallivo’. 

miärän* suuruot. 'Jiesus sanoi käsküläzile: "Täüttiät 
astiet viel,” i hüö täütettih net laidoi müö. *Sit häi 
sanoi: "A nügöi ammulduat siepäi da viegiä pidoloin 
vahnimale," i hid viedih. *Vahnin opii vettä: se oli 
muuttunnuh viinakse. Häi ei tiedänüh, kuspäi ollah 
viinat otetut, a käsküläzet, kuduat ammuldettih vien, 
tiettih, kuspäi ollah. Hai ku&ui sulhazen iččeh luo 
da sanoi: "Enzimäzekse taritah hüviä viinua, a sit 
konzu svuad'burahvas algau humalduo, taritah 
pahembua. A sinä olet siästänüh hüvän viinan täs- 
säh." 

Tämä oli Jiesuksen enzimäine kummeksittavu 
ruado, i tämän häi luadii Galilein Kuanas. Täl häi 
ozutti omassah suurensuuruon, i hänen opastettavat 
uskottih häneh. 

Tämän jälgeh Jiesus, da i hänen muamah, vellet 
da opastettavat mendih Kapernaumah i sie oldih 
päivü-toine. 


Jiesus puhtastau Jumalan taloin 


Jevreilöin Aijänpäivän pruazniekku oli tulos, i 
Jiesus lähti Jerusalimah. "Jumalan talois häi tabai 
müöjii, kuduat müödih häkkilöi, lambahii da küüh- 
küzii. Istui sie d’enganvaihtajiigi. "Jiesus luadii 
nuoranpätkis kunutan i häi ajoi kai heijät häkki- 
löinneh i lambahinneh Jumalan taloispäi. Häi lükii 
d’engoinvaihtajien d’engat muah i kuadeli heijän 
stolat. “Küühküzien müöjile häi sanoi: "Viegiä omat 
linduzet iäre! Ale luadikkua minun tuaton taloidu 
torgukohtakse!" “Sit opastettavat mustoitettih, midä 
kirjutuksis sanotah: "Jumalan taloin kiivakku 
puolistamine säöä minuu." 


*2:6 Üksi miärä oli läs n’ellidkiimmen litrua. 

*Jevreilöin — piämiehet — sanottih — Jiesuksele: 
"Mittumalbo kummeksittaval ruavol voit ozuttua 
omassas vallan nenga ruadua?" ”Jiesus vastai: 
"Levitäkkiä tämä Jumalan taloi, kolmeh päiväh minä 
sen nostan uvvessah." “Sit jevreit sanottih: "Tada 
Jumalan taloidu azuttih n'ellikümmen kuuzi vuottu. 
Sinägo sen nostazit kolmes päiväs?" “No Jumalan 
taloih näh paistes Jiesus pidi mieles omassah 
rungua. “J sit, konzu häi nouzi kuollieloispäi, 
opastettavat mustoitettih nämä hänen sanat, i hüö 
uskottih kirjutuksih da sih, midä Jiesus oli paissuh. 

*Konzu Jiesus Aijänpäivän pruazniekan aigua oli 
Jerusalimas, monet uskottih hänen nimeh, ku nähtih 
hänen kummeksittavii ruadoloi, kuduat häi luadii. 
“No a ile Jiesus ei luottavunnuh rahvahale, ku häi 
tiezi heijät kai. ”Hänele ei pidänüh nikenen sanua 
ristikanzah näh, ku häi tiezi, midä ristikanzan 
sädämes on. 


Jiesus da Nikodim 


3 Fariseiloin joukos oli Nikodim-nimelline mies, 
jevreilöin üksi ülimäzis miehis. ?Häi tuli idl 
Jiesukselluo da sanoi: "Rabbi, mäö tiijämmö — sinä 
olet Jumalan tüöttü opastai. Niken ei voi luadie 
moizii kummeksittavii ruadoloi kui sinä, ku vai 
Jumal ei olle hänenke." *Jiesus sanoi hänele vastah: 
"Todeh, todeh sanon sinule: ku ristikanzu ei 
rodinehes uvvessah’, häi ei piäze nägemäh Jumalan 
valdukundua." *Nikodim käzäi: "Kuibo ristikanzu 
vois vahnannu rodiekseh? Kuibo häi vois mennä 
uvvessah muaman kohtuh da rodiekseh toizen 


*3:3,7 Uvvessah’ — sen voibi kiändiä tuaste *älähänpä?'. 

kerran?" *Jiesus vastai: "Todeh, todeh sanon sinule: 
ku vai ristikanzu ei rodinehes vies da Henges, häi ei 
piäze Jumalan valdukundah. “Se, mi on roidnuhes 
lihas, se on lihua, mi on rodinuhes Henges, se on 
hengie. 'Älä kummeksi sida, ku sanon sinule: "Teil 
pidäü rodiekseh uvvessah.’ *Hengi, ku tuuli, tuulou, 
kus vai tahtou. Sina kuulet sen huminan, no et tiijä 
kuspäi se tulou da kunne se menöü. Nengalei on 
jogahizenke, ken on Henges rodinuhes." 

*"Kuibo tämä kai voibi olla?" küzüi Nikodim. 

“Jiesus vastai: "Olet Izrail’an opastai, etgo ellendä 
sida. 

1"Todeh, todeh sanon sinule: müö pagizemmo 
sida, midä tiijämmö, da tuommo ilmi, midä olemmo 
nähnüh, no töö etto ota vastah meijän sanoi. '*Tüö 
ku etto uskone, konzu minä pagizen teile tämän 
muailman dieloloih näh, kuibo tüö voitto uskuo, 
konzu pagizen taivahallizih näh! “Niken ei ole 
noussuh taivahah paiši händü, kudai on tänne tulluh 
taivahaspäi, Ristikanzan Poigua, kudai on taivahas. 

"Kui Moisei elämättömäs muas nosti korgiele 
mavon, muga i Ristikanzan Poigua on ülendettävü, 
Sanna jogahine, ken uskou häneh, suas ilmanigäzen 
elaijan. '*'Jumal, kačo, on suvainnuh muailmua muga 
äijäl, ga on andanuh ainavon Poijan: ku ni üksi 
häneh uskojis ei joudus häviemizeh, a suas 
ilmanigäzen elaijan. 

Fi Jumal tüöndänüh Poiguadah muailmah sida 
suudimah, a tüöndi sidä piästämäh. Ken uskou 
häneh, sidä ei suudita, no se, kudai ei usko, jo on 
suudittu, ku häi ei uskonuh Jumalan ainavon Poijan 
nimeh. ”Suudo nojavuu sih: valgei tuli muailmah, a 
rahvas omien pahoin ruadoloin täh enämbäl suvaitti 
pimiedä kui valgiedu. “Ken luadiu pahua, se vihuau 
valgiedu: häi ei tule valgieh, ku hänen pahat ruavot 
ei tuldas nägüvih. (No se, ken noudau toven jalgii, 

hänen halduh. “Ken uskou Poigah, sil on ilman- 
igäine elaigu, no ken ei kuundele händü, se ei piäze 
elaigua nägemäh, a Jumalan viha püzüü hänen piäl. 


Jiesus da samarialaine naine 


4 Jiesus sai tiediä fariseiloin kuulluon, buito häi 
keräi iššeh ümbäri enämbän opastettavii da valatti 
rahvastu enämbän kui Iivan ?— todeh, häi ite ei 
valatannuh, a hänen opastettavat valatettih. “Sen 
jälgeh häi lähti Juudein šupulpäi da meni uvvessah 
Galilein muale. *Hänel pidi matkata Samarian kauti. 

“Matkal Jiesus tuli Samarian Sikar-nimizeh linnah. 
Sen lähil oli muapalstu, kuduan Juakoi oli andanuh 
Joosif-poijale, fi sie oli Juakoin silmükaivo. Dorogas 
väzünüönnü Jiesus istuvui kaivolluo. Oli keski- 
päivänaigu”, kuvven Cuasun mail. 

”Uksi samarialaine naine tuli viele, i Jiesus sanoi 
hänele: "Anna minule juvva." *Opastujat oldih 
mendü tinnah süömistü ostamah. "Naine sanoi: 
"Sinähäi olet jevrei, kuibo sinä voit pakita juvva 
samarialazel naizel?" Jevreit, näit, nikonzu ei olla 
kosketuksis samarialazienke. 

HJiesus sanoi naizele: "Sinä ku tiedäzit, min 
Jumal andau lahjakse, da ku tiedäzit, ken sinul 
pakitéou juvva, sinä ite pakiööizit hänel, i häi sinule 
andas eläviä vettü." “Naine sanoi: "Hüvä ristikanzu, 
eihäi sinul ole ast'ettugi, a kaivo on süvä. Kuspäibo 
sinä ottazit eläviä vettä? YEthäi ole suurembi 
Juakoi-ižiä, kudai andoi meile tämän kaivon? Häi 
ide joi tämän kaivon vettä, täs kaivospäi juodih 
hänen poijat da i hänen karjugi." ”Jiesus vastai 
hänele: "Sidä, kudai juou tädä vettä, rubieu uv- 


*4:6 Sanua *keskipäivänaigu” ei ole algutekstas. 

vessah juotattamah, “vai ken juou minun annettuu 
vettü, sidä enämbi nikonzu ei juotata. Sit vies, 
kuduan minä annan, häneh roih silmükaivo, kuduas 
rubieu ` nouzemah — ilmanigäzen elaijan vettü." 
(Name sanoi: "Hävä ristikanzu, anna minule sida 
vettü. Sit minuu ei rubie enämbi juotattamah, eigo 
minul enämbi pie kävvä tänne viele 

6Jjesus sanoi hänele: "Mene kulu tänne 
ukkuodas." ”"Ei minul ole ukkuo," vastai naine. 
Jiesus sanoi: "Toven sanoit: ei sinul ole ukkuo. 
!8Viizi ukkuo sinul oli, i se, kuduanke nügöi elät, ei 
ole sinun ukkos. Täs pagizit tottu." "Naine sanoi: 
"Izändä, minä näin, sinä olet Jumalan viestinsuattai. 
Meijän tuatot kumardeltihes da molittihes Jumalale 
tal mäil, a oo sanotto: Jerusalimas on se kohtu, 
kus pidäü moliekseh." Jiesus vastai: "Usko minuu, 
naine, tulou aigu, konzu tüö etto molei Tuatale täl 
mail, ettogo Jerusalimas. %Töö kumardeletto 
moizele, kuduadu ite etto tunne. Moo kumardelem- 
mo hänele, kuduadu tunnemmo, ku piäzendü tulou 
jevreilöispäi. "Rob aigu — i se on jo tulluh — konzu 
tozi molijat molitahes Izäle hengel i tovel. Semmozii 
molijii Ižä tahtou. “Jumal on hengi, i sen täh niil, 
kuduat hänele molitahes, pidäü moliekseh hengel i 
tovel." 

*Naine sanoi: "Messia tulou, sen minä tiijan." — 
Messia se on Hristos. — "Konzu häi tulou, häi sanou 
meile kaiken." “Jiesus sanoi: "Minä se olen, minä, 
kudai pagizou sinunke täs." 

Juuri sil keskie opastettavat tuldih sinne. Heidü 
hämmästätti, ku Jesus pagizi naizenke, no üksikai 
niken ei küzünüh, midä häi tahtoi da mikse häi 
pagizi naizenke. Naine jätti veziastien sih, meni 


*4:20 °Tüö”, se on jevreit. 

linnah i sanoi rahvahale: *"Tulgua ka&&omah miestä, 
kudai saneli minule kai, midä minä olen ruadanuh! 
Figo häi olle Hristos?" “Rahvas lähtiettih linnaspäi 
i tuldih Jiesukselluo. 

‘Sil välii opastujat sanottih Jiesuksele: "Rabbi, 
tule säömäh." %No häi sanoi heile: "Minul on 
süömistü, kuduadu töö etto ni tiijä." “Opastujat 
paistih keskenäh: "Ollougo kentahto tuonnuh hänele 
süömistü?" “No Jiesus jatkoi: "Minun säömizennä 
on täüttiä minun tüöndäjän tahto da luadie hänen 
ruado loppussah. *Tüö sanotto: "Vie on melli kuudu 
leikkavoh.” Minä sanon: Katokkua iööettös ümbäri! 
Pellot jo ollah sualistunnuot leikattavakse. **Leik- 
kuaju jo nügöi suau palkan, häi keriäü uudistu 
ijänkaikkizeh elaigah, i külväi voi ihastella ühtes 
leikkuajanke. ”Täh pädöü sanondu: ’Uksi külväü, 
toine leikkuau.’ Minä tüönin teijät leikkuamah sida, 
min täh tüö etto nähnüh vaivua. Toizet ruattih 
ruado, no tüö piäzettö leikkuamah sualehii, kuda- 
mien kazvattajes hüö nähtih vaivua." 

Äijät tuan samarialazen linnan eläjis uskottih 
Jiesukseh, ku kuultih naizen sanat: "Häi saneli 
minule kaiken, midä minä olen ruadanuh." “Konzu 
samarialazet tuldih Jiesukselluo, hüö pokoroittihes 
jiämäh händü heijälläö, i häi jäigi sinne kahtekse 
päiviä. “Jiesuksen sanoin kuultuu enämbät i 
enämbät uskottih häneh, “i hüö sanottih naizele: 
"Nügöi enämbi emmo usko vaiku sinun sanoin täh. 
Mäöö ite saimmo kuunelta händä da tiijämmö, häi 
on todeh muailman piästäi." 


Jiesus piästää kuningahan 
virguniekan poijan 


“Kahten päivän mendää Jiesus lähti siepäi 
Galileih. “Hai, näit, iče oli sanonuh: "Ei pietä 

kunnivos omal kodimual Jumalan viestinsuattajua." 
*Konzu häi sit tuli Galileih, galileilazet otettih 
händü vastah hüväl mielel. Hüögi, näit, oli käüdü 
Jerusalimah pruazniekkah da sie nähtü, midä Jiesus 
pruazniekan aigah oli luadinuh. 

“Jiesus uvvessah tuli Galilein Kuanah, kus häi oli 
muuttanuh vien viinakse. Kapernaumas oli kunin- 
gahan virguniekku, kuduan poigu oli voimatoi. “Ku 
häi kuulusti Jiesuksen tulluon Juudiespäi Galileih, 
häi lähti Jiesukselluo da pokoroiööi händü tulemah 
da piästämäh hänen poigua, kudai oli kuolendan 
pardahal. “Jiesus sanoi hänele: "Tüö sini etto usko, 
kuni etto nähne tunnus- da kummeksittavii rua- 
doloi." “No virguniekku pokoroitöihes: "Tžändü, tule, 
kuni poigu ei kuolluh." “Sit Jesus sanoi: "Mene 
kodih. Poigas on terveh." 

Mies uskoi, midä Jiesus sanoi hänele, i lähti. 
SMatkal hänele vastah tuldih hänen abulazet, 
sanottih hänele: "Poigas tervehtäi." Mies küzüi heil, 
mil aigua poigu oli alganuh toibuo, i hüö vastattih: 
"Egläi seit&emendel šuasul läülen lähti." “Sit tuattah 
ellendi, se rodih juuri sil keskie, konzu Jiesus sanoi 
hänele: "Poigas on terveh", i häi da hänen taloin kai 
vägi uskottih Jiesukseh. “Tämä oli Jiesuksen toine 
kummuruado, i tämän häi luadii konzu tuli Juu- 
diespäi Galileih. 


Jiesus piästäü miehen 
Betezdan kezoikohtas 


5 Jalles tädä oli jevreilöin pruazniekku, i Jesus 
lähti Jerusalimah. ?Jerusalimas Lammasveriälöin lähil 
oli kezoikohtu, kuduadu jevrein kielel sanottih 
Betezdu. Sen rannoil oli viizi pažaskatostu, % sie 
virui suuri joukko voimattomii: sogieloi, ramboi da 

hullattuloi,” kuduat vuotettih vien kuohundua, “näit 
anheli aijoitellen laskevui kezoikohtah i pani vien 
kuohumah; i ken sil keskie enzimäzekse ehtii vien 
kuohunduaigua mennä sinne, se piäzi tervehekse, 
olibo häi mittumantahto tavvin vallas. 

“Sie oli mies, kudai virui alasijas kolmekümmen 
kaheksa vuottu. Jiesus dogadii hänen sie virumas da 
tiezi hänen olluon hätken voimattomannu. Jesus 
küzüi: "Tahtotgo roija tervehekse?" ’Voimatoi sanoi: 
"IZändä, minul ei ole nikedä, ken auttas piästä 
kezoikohtah sil aigua, konzu vezi kuohahtah. Ainos 
konzu koittelen sinne mennä, kentahto toine 
ennittää minuu." %Jiesus sanoi hänele: "Nouze, ota 
magavustila da astu." "Mies kerras rodih tervehekse, 
otti magavustilan da astui. 

Kato gu se oli suovattupäivä. “Sentäh jevreilöin 
vahnimat sanottih piästetüle: "Tänäpäi on suovattu, 
sinul ei ole lubua kandua magavustilua." "Mies 
sanoi heile vastah: "Se, ken luadii minun tervehekse, 
sanoi minule: "Ota magavustila da astu." “Sit hüö 
küzüttih: "Kenbo on se mies, kudai käski sinule 
ottua magavustilan da astuo?" 'Tervehtännäh 
üksikai ei tiedänüh, ken se oli, ku Jiesus oli 
kavonnuh rahvasjoukon keskeh. “Jälles sida Jie- 
suksele tuli vastah se mies Jumalan talois. Häi sanoi 
miehele: "Sinä nügöi olet terveh. Alä enämbi luaji 
riähkiä, ku sinule ei rodis midätahto pahembua." 
"Mies lähti siepäi i sanoi jevreilöin vahnimile, kui 
Jiesus oli piästänüh hänen. 


*5:3 Täs tiähtimerkispäi 4:n javon loppussah, tädä kohtua ei 
ole erähis vahnembis käzikirjutuksis. 

Tämän täh jevreit ruvettih ahtistamah Jiesustu 
da e&äimäh hänele surmua, ku häi suovattan luadii 
nengomua. No Jiesus sanoi heile: "Minun Ižä ainos 
ruadau, ruan minägi." “Tama vie enämbäl lizäi heile 
induo ottua Jiesuksel hengi. Häihäi rikoi ei vaiku 
suovattukäskün, a kaiken lizäkse sanoi Jumalua 
omakse izäkse da sil luadii iččiedäh Jumalan 
verdazekse. 


Jumalan Poijale 
annettu valdu 


YJiesus sanoi jevreilöin vahnimile nenga: "Todeh, 
todeh sanon teile: ei Poigu voi nimidä luadie omua 
tahtuo müö, häi luadiu vai sidä, midä on nähnüh 
Iziädäh luadimas. Midä Ižä luadiu, sida i Poigu 
luadiu. 7°24 suvaiššou Poiguadah i ozuttau hänele 
kai, midä ite luadiu; häi ozuttau Poijale vie 
-suurembiigi ruadoloi, moizii, kudamii kummeksitto. 
“Kui [24 nostau kuolliet da andau heile elaijan, 
muga i Poigu andau elaijan, kelle häi tahtou. IZä ei 
suudi nikedä, a on andanuh kaiken suvvonvallan 
Poijale, ku kaikin kunnivoittas Poigua muga, kui 
kunnivoijah Ižiä. Ken ei kunnivoite Poigua, se ei 
kunnivoite Ižiägi, kudai hänen on tüöndänüh. 

2"Todeh, todeh sanon teile: ken kuundelou 
minun sanua da uskou minun tüöndäjäh, sil on 
igäine elos. Häi ei rodei suudittavakse, a häi on jo 
piässüh surmas elokseh. *Todeh, todeh sanon teile: 
roih aigu — i se jo on nügöi — konzu kuolluot 
kuultah Jumalan Poijan iänen. Net, ket kuultah, 
roijah elämäh, ?ku IZä, eloksen andai, on luadinuh 
Poijasgi eloksen andajan. ”Ižä on tuaste andanuh 
hänele i suvvonvallan, ku häi on Ristikanzan Poigu. 
*Älgiä kummeksikkua tädä! Tulou aigu, konzu 
kaikin kalmasolijat kuultah Jumalan Poijan iänen 

3da nostah kalmaspäi: häviä luadinuot — ilman- 
igäzeh elokseh, pahua luadinuot — suudittavakse." 


Jumalan Poijan tovendajat 


3"Omua tahtuo müö minä en voi nimidä luadie. 
Minä suudin sidä müö, midä kuulen, i suudo on 
oigei, ku en aja omuadani tahtuo, a minuu tüön- 
dänüön [žän tahtuo ajan. 

"Ku ide sanonen toven i&&eh näh, minun sanat 
ei olla pädijät. ?No minun puoles tovendau toine, i 
minä tiijän: sanat, kuduat häi sanou minun puoles, 
ollah pädevät. **Tüö tüönittö miehii Tivanalluo, i häi 
tovenzi minuh näh. “Ei minule itelleni pie nimit- 
tuman ristikanzan tovendustu, no minä sanon tämän 
teile, anna pellastutto*. %Tivan oli valgiel tulel palai 
lampu, no tid vai pikoi kodvazen tahtoitto ihas- 
tellakseh hänen tulel. 

Minul on tovendus, kudai on ` Iivanan 
tovendustu tovembi: net ruavot, kuduat 124 lepii 
minule ruattavakse. Nämä ruavot, kuduat minä 
luajin, tovendetah Ižiä minun tüöndäjäkse. Yl&e 
Izägi, minun tüöndäi, on tovendannuh minuh näh. 
Tüö nikonzu etto ole kuulluh hänen iändü, ettogo 
nähnüh hänen rožii, %ei ni hänen sana püzü teis, ku 
tüö etto usko sih, kudaman häi tüöndi. ”Tottu, töö 
tarkazeh luvetto kirjutuksii, ku duumaitetto löädiä 
niis ilmanigäzen eloksen — juuri nethäi sanotah 
toven minuh näh. “No töö etto tahto tulla minulluo 
elostu suamah. 

“En minä ota vastah rahvahan kunnivoitustu. 
Minä tiijän teijät: töö etto suvaiše Jumalua. “Mina 


*5:34 Pellastus On vahnu karjalaine sana, kudai merkiöööü 
piäzendiä pahuos. 

tulin IZän nimes, i tüö etto ota minuu vastah. No ku 
ken toine tullou omassah nimes, händü tüö otatto 
vastah. “Kuibo tüö voitto uskuo! Tüö otatto vastah 
toine toizen kunnivoišuksen, i etto eëi sida kun- 
nivuo, kudai tulou ühtes da ainavos Jumalaspäi. 

“"Algiä duumaikkua, minä rubien viärittämäh 
teidü omani Tuatan ies. Teijän viärittäi on Moisei, 
häi, kuduas tüö vuotatto abuu. “Ku tid uskozitto 
Moiseidu, uskozitto minuugi, ku minuh näh häi on 
kirjuttanuh. “No ku töö etto usko hänen kirjutuksih, 
kuibo tüö voizitto uskuo minun sanoih!" 


Jiesus süöttäü viizituhattu hengie 


6 Taman jälles Jiesus lähti Galileinjärven, toizin 
sanojen, Tiberianjärven toizele puolele. ?Hänele 
jälles astui suuri joukko rahvastu, ku hüö oldih 
nähtä hänen kummeksittavii ruadoloi, kudamii häi 
luadii voimattomii piästäjes. 'Jiesus nouzi mäin- 
rindehele da istuvui opastettavienke. *Jevreilöin 
Aijänpäivän pruazniekku oli lähil. 

*Jiesus nosti silmät i nägi tulemas suuren rah- 
vasjoukon. Häi käzäi Hilipäl: "Kus vois ostua leibiä 
heile säödäväkse?" *Tämän häi sanoi vai sikse, ku 
tahtoi tiijustella Hilipän mielii, häi, näit, ite tiezi, 
midä tahtou ruadua. ”Hilippä vastai: "Kahtensuan 
dinuaran leivis ei rois heile palazingi hengie kohti." 
Sit üksi opastettavis, Simon-Pedrin velli Andrei, 
sanoi Jiesuksele: "Tiä on briha&u, kudual on viizi 
ozrastu leibiä da kaksi kalua. No kuibo niis täädää 
nenga suurele joukole?" ”Jiesus sanoi: "Käske 
kaikkii istuvumah." Sil kohtal oli rehevä nurmi, 
rahvas istuvuttih muale. Sie oli läs viittütuhattu 
hengie. “Jiesus otti leivät, kiitti Jumalua i jagoi 
leivät süömäh ruvennuzile. Muga i kalat jagoi, i 
kaikin suadih muga äijin, min vai tahtottih. Ku 

kaikin süödih külläl, Jiesus sanoi opastettavile: 
"Keräkkiä kai jiännüöt süöndüpalazet, ku nimidä ei 
menis sudre." “Muga hüö i luajittih, i viijes ozru- 
leiväs kerdüi vie kaksitostu täüttü viršii palazii, 
kuduat jiädih süömättäh. 

“Rahvas ku nähtih, mittuman kummeksittavan 
ruavon luadii Jiesus, häö sanottih: "Tämä todeh on 
se viestinsuattai, kuduale oli lepittä muailmah 
tulemine." No Jesus tiezi, rahvas vägeh tahtotah 
luadie hänes kuningahan, i sen täh häi oikkoi uv- 
vessah mäile iiksin. 


Jiesus kävelöii vienpindua müö 


15Ku tuli ildu, opastettavat heitüttih alah rannale, 
Ymendih veneheh i lähtiettih kohti Kapernaumua, 
järven toizele puolele. Jo oli pimei, a Jiesus vie ei 
tulluh heijällüö. Tuuli kovah, i järvel bauhuttih 
vuahtipiähizet uallot. ”Konzu hüö oli souttu nenga 
kaksikümmen viizi libo kolmekümmen stadiomiäriä”, 
hüö dogadittih Jiesuksen astumas järven ualdoloi 
müö da lähenemäs venehtü. Hüö pöllästüttih. “No 
Jiesus sanoi: "Minä täs olen, älgiä varakkua." ?Heil 
oli mieli ottua händü veneheh, no sil keskie veneh 
jo tuli sille rannale, kuduale oldih menos. 


Eloksen leibü 
*Tossupiännü rahvasjoukko vie oli toizel puolel 
järvie. Hüö oli nähtü, sie oli olluh üksi ainavo veneh 
da Jiesus ei olluh mennüh sih veneheh ühtes 


opastettavienke, a nämä oldih lähtiettü ilmai händü. 
”Tiberiaspäi ühtelläh tuli muidu venehii lähele sida 


*6:19 Nenga viizi, kuuzi kilometrii. 

kohtua, kus Ižändü oli kiittänüh Jumalua da süöt- 
tänüh rahvastu leiväl. “Nügöi, konzu hon nähtih, 
eigo Jiesustu, eigo opastettavii olluh sie, rahvas 
mendih venehih da lähtiettih Kapernaumah etöšimäh 
Jiesustu. 

"Hoon lövvettih Jiesuksen toizel puolel järvie i 
küzüttih hänel: "Rabbi, konzubo sinä tulit tänne?" 
*6Jiesus vastai: "Todeh, todeh sanon teile: etto tid 
eči minuu nähtülõin kummeksittavien ruadoloin täh, 
a sen täh ku saitto leibiä da söittö külläl. ”Algiä 
tavoitelkua hävijiä süömistü, a tavoitelkua hävie- 
mättömiä, sidä, kudai andau ilmanigäzen eloksen. 
Sida teile andau Ristikanzan Poigu, ku Ižä Jumal on 
pannuh häneh omassah merkin." *Höö küzüttih: 
"Midäbo meijän on ruattavu, ku meijän ruavot oldas 
Jumalan ruadoloinnu?" %Jiesus vastai: "Uskokkua 
häneh, kuduan Jumal on tüöndänüh. Se on Jumalan 
ruado." 

*Hüö sanottih Jiesuksele: "Mittumanbo kummek- 
sittavan ruavon luajit, ku müö sen nähtüü voizimmo 
uskuo sinuh? Midäbo sinä luajit? Meijän tuatot 
süödih elämättömäs muas mannua', kui i pähis 
kirjutuksis sanotah: "Hai andoi heile süödäväkse 
leibiä taivahaspäi." Täh Jesus vastai: "Todeh, 
todeh sanon teile: ei Moisei teile andanuh taiva- 
haspäi leibiä, a minun Ižä andau teile tovellistu 
leibiä taivahaspäi. Jumalan leibü on se, kudai tulou 
taivahaspäi da andau muailmale eloksen." 

“Hüö sanottih: "Tžändü, anna ainos meile sida 
leibiä." Jiesus sanoi: "Minä olen eloksen leibü. Ken 
vai tullou minulluo, se nikonzu ei ole mälläs, i se, 
ken uskou minuh, sidä enämbi nikonzu ei juotata. 





*6:31 Mannu (2. Moisein kniigu 16:13-35) — kato sanua 
Sanastos. 

No minä sanoin teile, töö oletto nähnüh minuu, no 
üksikai etto usko. ”Kai net, ket Ižä andau minule, 
tullah minulluo, i sidä, kudai tulou minulluo, minä 
en aja iäre. *Enhäi minä ole taivahaspäi tulluh 
luadimah omani tahtuo müö, a tulin täüttämäh 
tüöndäjän tahtuo. YI Ižän, minun tüöndäjän, tahto 
on se, ku minä en kavottas ni ühtü niis, kuduat häi 
on andanuh minun halduh, a jälgimäzennü päivännü 
minä nostatan heijät kai. “Minun Ižä tahtou, ku 
jogahizel, ken nägöü Poijan da uskou häneh, olis 
ilmanigäine elos. Jälgimäzennä päivännü minä 
nostatan hänen." 

"Jevreilöin vahnimii vä&ketti se, ku Jiesus sanoi: 
"Minä olen se leibä, kudai on tulluh alah taivahas- 
päi." “Hii sanottih: "Eigo tämä olle Jiesus, Joosifan 
poigu? Müö tiijämmö hänen izän da i muaman. 
Kuibo häi voibi sanuo: 'Olen tulluh taivahaspai’?" 
“Jiesus vastai täh: "Algiä vä&käkkiä! “Niken ei voi 
tulla minulluo, ku Ižä, kudai tüöndi minun, ei 
vedäne händü. Sen, ken tulou, minä nostatan 
jälgimäzennü päivännü. “Jumalan viestinsuattajien 
kirjutuksis sanotah: "Hid kaikin roijah Jumalan 
opastetuikse.? Jogahine, ken on kuunelluh Ižiä da 
ottanuh vastah hänen opastandan, tulou minulluo. 
“Tozi on, Ižiä niken ei ole nähnüh, vaiku häi, kudai 
on tulluh Jumalalluopäi, on nähnüh Iziä. YTodeh, 
todeh sanon teile: se, ken uskou minuh, sil on 
ilmanigäine elos. Minä olen eloksen leibü. **Teijän 
tuatot süödih elämättömäs muas mannua, a üksikai 
kuoltih. No tämä leibü tulou taivahaspäi, i se, ken 
süöü tädä, ei kuole. “Mind olen tämä elävä leibü, 
kudai on tulluh taivahaspäi, i se, ken säöä tädä 
leibiä, elää ijän kaiken. Leibü, kuduan minä annan, 
on minun rungu. Minä annan sen, ku muailmu eläs." 

Tämän täh sütüi suuri kiistu jevreilöin keskes. 
Hüö küzeltih toine toizel: "Kuibo tai mies voibi 

andua omassah rungan meile säödäväkse?" %Jiesus 

EE < ae 
sanoi heile: "Todeh, todeh, sanon teile: ku tüö etto 
süönne Ristikanzan Poijan lihua da etto juonne 
hänen verdü, teis ei ole elostu. “No se, ken süöü 
minun lihan da juou minun veren, sil on ilmanigäine 
elos, i jälgimäzennü päivännü minä nostatan hänen. 
Minun liha on tovelline süömine, minun veri 
tovelline juomine. Ken säöä minun lihan da juou 
minun veren, püzüü minus, i minä püzün hänes. 
57174, kudai elää, tüöndi minuu, i muga, kui minä 
sain eloksen Ižälpäi, muga i minuspäi suau eloksen 
se, ken süöü minuu. 

"Tämä on se leibü, kudai tuli alah taivahaspäi. 
Se on toizemmoine, kui mannu, kuduadu süödih 
teijän tuatot: hid kuoltih, no se, ken süöü tädä 
leibiä, elää ilmazen ijän." 

"enga Jiesus pagizi Kapernauman kerähmö- 
talois, konzu häi sie opasti. 


Hmanigäzen eloksen sanat 


$0Tämän kuultuu äijät hänen opastettavis sanottih: 
"Tämä on vaigei pagin. Kenbo voibi kuunella tuam- 
mostu?" *!Jiesus tiezi: hänen sanoin täh opastettavat 
burbetettih keskenäh, i häi sanoi heile: "Satattaugo 
tämä teidü? A ku töö nägizittö Ristikanzan Poigua 
nouzemas sinne, kus häi enne oli! “Hengi üksin 
luadiu eläväkse, lihas ei ole nimituttu hüödüü. Net 
sanat, kuduat teile olen sanonuh, ollah hengi da 
elos. “No teijän joukos on moizii, kuduat ei uskota." 
Jiesus, näit, tiezi alguu müö, ket ei uskota i ken 
menettää hänen. “Hai jatkoi: "Sikse i sanoin teile: 
niken ei voi tulla minulluo, ku se ei olle Izän 
annettu." 

Monet Jiesuksen opastettavis tämän jälgeh 
erottih joukospäi i ei enämbiä käveltä hänenke. 

“ Jiesus küzüi niilöil kahteltostu: "Tahtottogo i töö 
lähtie iäre?" **Simon-Pedri vastai hänele: "Izändä, 
kenelläöbo mäö menizimmö? Sinul ollah ilman- 
igäzen eloksen sanat. Moo uskommo da tiijämmö: 
sinä olet Hristos, sen Jumalan Poigu, kudai elää." 
Jiesus sanoi heile: "I&ehäi minä teijät kai kaksitostu 
vallitin. No üksikai üksi teis on piälimäine Kehno." 
"Hat sanoi Simonan Iskariotan poigah näh, Juudah 
näh. Hänes roih Jiesuksen menettäi, hot häi oligi 
üksi niis kahtestostu. 


Jiesus lehtikovan 
pruazniekas 


7 Tämän jälles Jesus käveli eri puolil Galilein 
muadu. Juudien mual häi ei tahtonuh liikkuo, ku 
jevreit ecittih tuporua tappua händü. 

*Jevreilöin lehtikovan pruazniekku oli lähil. 
Jiesuksen vellet sanottih hänele: "Mene Juudieh, sit 
sinun opastettavatgi suahah nähtä, mittumii ruadoloi 
sinä ruat. *Eihäi niken pie peitos omii ruadoloi, ku 
tahtonou ite olla nägüvis. Kerran on m'eruo 
nengozeh, ozuta muailmale mi miehii olet." *Velletgi 
ei uskottu häneh. ‘Jiesus sanoi heile: "Nügöi vie ei 
ole minun aigu — a teile pädöä mi aigoi i olgah. 
7Teidä muailmu ei voi vihata, a minuu se vihuau, 
ku minä tovestan — sen ruavot ollah pahat. *Mengiä 
vai töö pruazniekale. Minä en vie lähte tälle 
pruazniekale, ku minun aigu ei vie ole tulluh." 
Nenga häi sanoi i jäi Galileih. 

“No konzu vellet lähtiettih pruazniekale, Jie- 
susgi lähti sinne, ei rahvahan nähten, a peitoti. 
“Pruazniekan aigua jevreilöin vahnimat etittih 
händü i küzeltih: "Kusbo se mies on?" Rahvahan 
keskes oli äijä Cuhkettu häneh näh. Uhtet sanottih: 
"Häi on hüvä mies", toizet sanottih: "Ei ole, häi 

smuttiu rahvastu." Silmis niken ei ruohtinuh paista 
häneh näh, ku kaikin varattih jevreilöin vahnimii. 

“Konzu pruazniekku oli puolivälis, Jiesus nouzi 
Jumalan taloih i rubei opastamah. “Jevreildin 
vahnimat kummeksittih i sanottih: "Kuibo tai opastu- 
matoi mies voibi tundie kirjutukset?" '*Jiesus sanoi 
heile: "Se, mih minä opastan, ei ole minun, a on 
hänen, kudai täöndi minuu. ”Se, ken tahtou noudua 
hänen tahtuo, se piäzöü perile, ongo opastus 
Jumalas lähtenüh vai pagizengo omas išespäi. “Se, 
ken sanou omii duumii, tahtou išelleh kunnivuo. No 
se, ken tahtou kunnivuo omassah tüöndäjäle, pagi- 
zou tottu, hänen sanois ei ole kielastustu. “Andoigo 
Moisei teile käsküstön vai ei? No ni üksi teis ei 
novva sidä. Miksebo tüö tahtotto tappua minuu?" 

“Rahvas sanottih: "Sinus on pagan hengi. Kenbo 
sinuu tahtou tappua?" “Jiesus sanoi vastah: "Minä 
luajiin vaiku ühten ruavon, i tüö kaikin sidä kum- 
meksitto. Moisei andoi teile ümbärileikkavuksen” 
— hot segi käskä ei ole lähtenäh Moiseispäi, a 
tuattoloin tuattoloispäi — sen töö luajitto suo 
suovattangi. “Ku kerran ristikanzu ümbärileikatah 
suovattangi, ku ei rikkuo Moisein käsküü, ga mikse- 
bo sit tüö oletto vihazet minun piäle, ku minä 
suovattan ` piästin ristikanzan ünnäh? “*Algia 
suudikkua sidä müö, kui se nägüü silmäl, a suudiet 
tozi suvvol." 


Ongo Jiesus Hristos? 
?SErähät jerusalimalazet sanottih: "Eigo tämä olle 


se, kuduadu tahtotah tappua? *Kattuotto, tuos häi 
pagizou ilmi, i hänele niken nimidä ei sano: olda- 





*7:22 Ümbärileikkavus — kaöo sanua Sanastos. 

nehgo ülimäzet todeh suadu tiediä hänen olevan 
Hristos? “Tah mieheh näh todeh müö tiijämmö 
kugalaine häi on. Ku Hristos tulou, niken ei tiijä 
kugalaine häi on." 

*Konzu Jiesus opasti Jumalan talois, häi pagizi 
koval iänel: "Tüö tiijättö, ken minä olen, da kuspäi 
minä olen. En tulluh omani tahtos. Minuu tüöndi 
häi, kudai on tozi. Tüö etto händü tunne, “no minä 
tunnen hänen, ku olen tulluh hänellüöpäi da ku häi 
on tüöndänüh minuu." “Heil oli mieli ottua kiini 
händü, no niken ei ruohtinuh mennä käzin, ku 
hänen aigu ei vie tulluh. Moni ristikanzu sen tilah 
uskoi häneh. Hüö sanottih: "Konzu Hristos tulou, 
tovelgo luadinou enämbän kummeksittavii ruadoloi, 
ku min on tämä luadinuh." 

Ku fariseit kuultih rahvahan pagizevan täh 
tabah Jiesukseh näh, hüö da ülimäzet papit tüöttih 
omassah miehii händü ottamah kiini. Jiesus sanoi: 
"Vähäzen aigua minä vie olen teijällüö. Sit menen 
hänellüö, kudai tüöndi minuu.“Tüö e&ittö minuu, vai 
etto lövvä; i tüö etto piäze sinne, kus minä olen." 

*Jevreilöin vahnimat kiizeltih toine _ toizel: 
"Kunnebo häi tahtou mennä? Kus müö händü 
emmo vois löüdiä? Suorieugo häi lähtemäh meigä- 
läzielläö, kuduat eletäh gretsielazien keskes, da 
opastamah gretsieläzii? *Midäbo häi tahtoi sanuo 
sanoil: "Tid ešittö minuu, no etto lövvä”, da "Tüö 
etto piäze sinne, kus minä olen’?" 

”Pruazniekan jälgimäzennü, suurennu päivännü 
Jiesus seizoi da pagizi koval iänel: "Kedä ku 
juotatannou, se tulgah minulluo i juogah. “Ken 
uskou minuh, sen süväimes, kui on sanottu Pühis 
kirjutuksis, ruvetah virduamah elävän vien jovet." 
Tämän häi sanoi Hengeh näh, kudai suadas häneh 
uskojat. Pühä Hengi ku vie ei olluh tulluh, ku 
Jiesustu vie ei oldu ülendettü. 

vierahan mužikanke maguamas. *Moisei on käsküs- 
tös sanonuh meile: tämämmoizii pidäü kivil pergua 
surmassah. Midäbo sinä sanot?" °Hüö paistih nenga, 
ku tahtottih oppie Jiesuksen mielii da sen jälgeh 
viärittiä händü. 

No Jiesus kumardui i kirjutti sormel muah. 
'Konzu hüö prižmittih hänel vastavustu, häi oigeni i 
sanoi: "Se teis, kudai ei ole luadinuh riähkiä, 
lükäkkäh enzimäzen kiven." *Häi uvvessah kumardui 
i kirjutti muah. "Ku viärittäjät kuultih Jiesuksen 
sanat da ku südämeti tunnustettih omassah viärüön, 
hüö lähtiettih iäres toine toizen jälles, vahnimat 
enzimäzinnü. Sih jäi vai Jiesus da naine. ‘Jiesus 
nouzi püstüi, ei nähnüh nikedä paiši naistu i küzüi 
hänel: "Naine, kusbo ollah sinun viärittäjät? Eigo 
niken suudinuh sinuu?" ""Izändä, ei niken", vastai 
naine. Jiesus sanoi: "En minägi suudi sinuu. Mene 
da enämbi älä luaji riahkia." 


Muailman valgei 


'?Jiesus tuaste pagizi rahvahale da sanoi: "Minä 
olen muailman valgei. Ken noudau minuu, se ei astu 
pimies, hänel on eloksen valgei." 

Fariseit sanottih hänele: "Sinä ite tovestat iööeh 
näh, ei sinun sanat olla pädijät." '*Jiesus vastai: "Hot 
minä ide tovestan i¢éeh näh, minun sanat ollah 
tottu, ku tiijän, kuspäi olen tulluh da kunne menen. 
A tüö etto tiijä, kuspäi minä tulen da kunne menen. 
STG suuditto kui ristikanzat, minä en suudi nikedä. 
A ku suudinnen, minun suudo on oigei, ku minä 
en ole üksin, minunke on Ižä, kudai minuu tüöndi. 
YSanotahhäi teijän käsküstösgi, kahten hengen 
tovestus on pädii. "Minä tovestan i&eh näh, da i 
Ia kudai tüöndi minuu, tovestau minuh näh." 
Y"Kusbo sinun Ižäs on?" küzüttih hüö. Jiesus vastai: 

"Tüö etto tunne minuu, ettogo minun Iziä. Ku 
tundizitto minuu, tundizitto Ižiägi." 

Tämän paginan Jesus pidi konzu opasti 
rahvastu Jumalan taloin pihal uarrehlippahalluo. 
Niken ei ottannuh händü kiini, ku hänen aigu ei vie 
olluh tulluh. 


"Minä lähten iäre" 


*Toizen kerran rahvahanke paistes Jiesus sanoi: 
"Minä lähten äre Sit tüö etittö minuu, no kuoletto 
omittos riähkih. Kunne minä menen, sinne tüö etto 
piäze." %Jevreilöin vahnimat kummeksittihes: "Ei 
taki häi Suorie iö&&iedäh tappamah, ku sanou: ”Kunne 
minä menen, sinne töö etto piäze”?" %Jiesus sanoi 
heile: "Tüö oletto alahua, minä ülähiä. Tüö kuulutto 
täh muailmah, no minä en kuulu täh muailmah. 
“Sen täh sanoin teile: tüö kuoletto omittos riähkih. 
Minä olen se, ken olen’ — ku etto uskone, kuoletto 
omittos riähkih." *"Kenbo sit olet?" küzüttih hüö. 
Jiesus vastai: "Se, kenekse teile olen sanonuh iččie 
alguu müö. Minul on teih näh äijä sanomistu, da 
äijäs minun on teidä suudittavu. No minun tüöndäi 
pagizou tottu, a minä vai sanon muailmale sen, min 
minä olen kuulluh hänelpäi." 

”Jiesus pagizi [zäh näh, ga hüö ei ellendettü. 
28Sikse Jiesus jatkoi: "Konzu tüö älendättö 
Ristikanzan Poijan, sit tüö ellendättö — minä olen 
se, ken olen, engo nimidä luaji omua himuo müö, a 
pagizen muga, kui Ižä on opastannuh minuu. “Hai, 





*8:24 Algutekstan sanondu "minä olen se, ken olen" vihjuau 
Jumalan nimeh. 2. Moisein kniigu 3:14. Onnuako Jiesus 
tarkoitti hänen olevan Hristos. Kato: livan 8:28, 13:19. 

kudai tüöndi minuu, on minunke. Häi ei jättännüh 
minuu üksin, ku minä luajin kai hänen mieldä mäö." 
*Konzu Jiesus nenga pagizi, moni uskoi häneh. 


Abraaman lapset 


*Niile jevreilöile, kuduat uskottih nügöi häneh, 
Jiesus sanoi: "Ku püzünettö minun sanas, tüö todeh 
oletto minun opastettavat. ?Tüö opastutto tundemah 
toven, tozi andau teile oman vallan." 9Hiö vastattih 
hänele: "Müö olemmo Abraaman jälgeläzii, emmo 
nikonzu ole olluh nikenen orjat. Kuibo sinä voit 
sanuo: Tid piäzettö omale vallale?”" “Jiesus vastai: 
"Todeh, todeh sanon teile: jogahine, ken luadiu 
riähkiä, se on riähkän orju. *Orju ei püzü talois 
ilmastu igiä, a poigu püzüü. “Ku Poigu piästäü 
teijät, tüö oletto omassas vallal. “Mina tiijän — tid 
oletto Abraaman jälgeläzet. I üksikai tüö tahtotto 
tappua minuu, ku minun sana ei sua teis tilua. 
Minä pagizen sida, midä olen nähnüh Ižällüö — a 
tüö luajitto sidä, midä omattos ižäl tiijokse saitto.” 

3Hüö vastattih Jiesuksele: "Meijän ižä on 
Abraam." Jesus sanoi: "Ku olizitto Abraaman 
lapset, töö ruadazitto Abraaman ruadoloi. “No 
nügöi tüö tahtotto tappua minuu, ristikanzua, kudai 
teile sanoi toven, sen, min Jumalalpäi kuuli. Muga 
Abraam ei luadinuh. *Tüö luajitto samah tabah kui 
teijän izä." 

Hüö sanottih: "Müö emmo ole huoran poigii. 
Meil on üksi tuatto, Jumal." “Tah Jiesus vastai: "Ku 
Jumal olis teijän ižä, tüö suvaittizitto minuu, ku 
olen lähtenüh Jumalaspäi da tulluh tänne. En minä 
omani himol ole tulluh, a häi tüöndi minuu. 
*Miksebo tüö etto ellendä minun paginua? Sen täh, 
ku etto voi ni kuunella, midä minä sanon. “Tüö 
oletto lähtenüh Kehnospäi. Häi on teijän tuatto, i 

hänen himuo tüö tahtotto müvvittiä. Kehno on 
alguu müö olluh piäniekku. Toves häi ei ole 
püzünüh, ku hänes ei ole tottu. Konzu häi kie- 
lastelou, häi tovessah pagizou omuadah, ku on 
kielastelii da kielastuksen izä. “No minuu töö etto 
usko, ku minä pagizen tottu. “Olengo minä luadinuh 
riähkiä? Voigo ken teis sen tovendua? A ku paissen 
tottu, miksebo etto usko minuu? “Se, ken on 
Jumalaspäi, kuulou midä Jumal pagizou. Tüö etto 
kuule, ku etto ole Jumalaspäi." 


Jiesus da Abraam 


“Jevreit sanottih Jiesuksele: "Emmogo müö tottu 
pagize: sinä olet samarialaine, i sinus on paha hengi. 
Eigo muga olla dielot?" YJiesus vastai: "Ei minus ole 
pahua hengie. Pien kunnivos IZiä, a tüö huigailetto 
minuu. “En eši kunnivuo išelleni, no on toine, kudai 
etšiü minule kunnivuo i suudii. *Todeh, todeh 
sanon teile: ken noudau minun sanua, se ei näi 
surmua nikonzu." 

Jevreit sanottih hänele: "Nügöi on kai selvä: 
sinus on paha hengi. Abraam on kuolluh, viestin- 
suattajat tuaste, a sinä sanot: "Ken noudau minun 
sanua, sille nikonzu ei tule surmu vastah.” “Sinago 
sit olet suurembi kui meijän Abraam-izä? Häi on 
kuolluh, kuolluot ollah i viestinsuattajat. Kenennübo 
sit iččiedäs piet?" 

“Jiesus vastai: "Ku minä ite ülendännen omani 
kunnivuo, se kunnivo ei ole nimittumas hinnas. No 
minun kunnivuo kohottau Ižä, häi, kuduadu tüö 
sanotto omakse Jumalakse. *Tiiö etto ole opas- 
tunnuh händü tiedämäh, a minä tiijän hänen. Ku 
sanozin: "En tiijä händü”, olizin kielastelii kui i tüö. 
No minä tiijän hänen da novvan hänen sanua. 

**Teijän tuattas, Abraam, oli ihastuksis, ku roihes 
nägemäh minun päivän. Hai nägi sen i ihastelih." 

7Jevreit sanottih hänele: "Et ole i viijen- 
kümmenen vuvven igäine, a butto ku olet nähnüh 
Abraamua!" “Jiesus vastai: "Todeh, todeh sanon 
teile: enne ku Abraam oli, olin minä." “Sit hüö 
allettih kerätä kivii, ku tahtottih lükkie häneh, no 
Jesus vältüi heijän silmispäi i lähti Jumalan 
taloispäi. 


Jiesus piästäü 
sogiennu suavun 


9 Dorogupieles Jiesus nägi ristikanzan, kudai oli 
sogei suandua müöte. *Opastettavat küzüttih hänel: 
"Rabbi, kenbo azui riähkiä, ku häi on suadu 
sogiennu? Išego häi vai hänen vahnembat?" *Jiesus 
vastai: "Eigo häi, eigo hänen vahnembat. Muga on 
roinnuhes, ku Jumalan ruavot tuldas hänes nägüvih. 
*Nügöi, kuni vie on päivä, minul pidäü ruadua sen 
ruadoloi, kudai on minuu tüöndänüh. Tulou üö, i sit 
niken ei voi ruadua. “Kuni olen muailmas, minä 
olen muailman valgei." *Nämien sanoin sanottuu 
Jiesus sülgi muah, luadii sülles ligarozmoin, voideli 
sil sogien silmii ’i sanoi: "Mene Siloaman külvendü- 
kohtah da pezevü." — Siloam meikse on "tiiönettä". 
— Mies meni, pezevüi i tuli siepäi nägijännü. 

Sit miehen susiedat i toizetgi, kuduat enne oldih 
nähtä händü da Geh händü pakiö&ijannu, 
kummeksittih: "Eigo tämä ole se samaine, kudai 
istui pakiššemas?" °Uhtet sanottih: "Se samaine 
mies", a toizet sanottih: "Ei ole se, rožis vai koskeh." 
No ite häi sanoi: "Minä se olen." "Hunn küzüttih 
hänel: "Kuibo rubeit nägemäh?" “Hai vastai: "Se 
mies, kuduadu kututah Jiesuksekse, luadii liga- 
rozmoidu, voideli sil minun silmii da sanoi: ”Mene 

Siloaman külvendükohtah da pezevii Minä menin 
da pezevüin, sit rubein nägemäh." '*"Kusbo se mies 
on?" küzüttih hänel, no häi vastai: "En tiijä." 


Fariseit küzelläh 
piästettüü 


Mies, kudai oli olluh sogiennu, viedih fari- 
seiloilluo. “Oli suovattupäivü, konzu Jiesus luadii 
ligarozmoin da avai miehel silmät. “Fariseitgi 
küzüttih miehel, kui häi rubei nägemäh, i mies 
saneli: "Häi pani ligarozmoidu silmil, sit kävüin 
pezevümäh, i nügöi minä näin." “Sit erähät fariseit 
sanottih: "Se mies ei voi olla Jumalan tüöttü, ku ei 
novva suovattukäsküü." Toizet sanottih: "Voinnougo 
riähkähine ristikanzu luadie nengomii kummii?" 
Tämän täh sütüi kiistu heijän keskes. ‘Sit hid 
uvvessah küzüttih sogiel: "Midä mieldü sinä ite olet 
haneh näh? Sinunhäi silmät häi avai." Mies vastai: 
"Hai on Jumalan viestinsuattai." 

!8Jevreilöin vahnimat üksikai ei uskottu miehen 
olluon sogiennu da ruvennuon nägemäh, kuni ei 
kuéuttu sinne hänen vahnembii. “Hid küzüttih 
vahnembil: "Ongo tämä teijän poigu, kuduah näh 
sanotto, buite häi rodihes sogiennu? Kuibo häi 
nügöi voibi nähtä?" *Vahnembat sanottih: "Hai on 
meijän poigu, i häi oli suadu sogiennu, sen miö 
tiijämmö. "No sidä emmo tiijä, kui häi nügöi voibi 
nähtä, emmogo sidä tiijä, ken hänele andoi silmät. 
Küzükkiä händü iččiedäh, häi on täüzigäine, anna 
häi sanou omah iééeh näh." “Hi varattih jevreilöin 
vahnimii, sen täh hüö sanottih nenga. Näit jevreit jo 
ielpäi oldih sovittu eroittua kerähmötaloispäi joga- 
histu, ken pidäü Jiesustu Hristoksennu. “Taman täh 
vahnembat sanottih: "Häi on täüzigäine, küzükkiä 
hanel." 

Hid kušuttih uvvessah miestä, kudai oli olluh 
sogiennu. Fariseit sanottih hänele: "Lubua Jumalan 
ies sanuo tottu! Müö tiijämmö — se mies on riäh- 
kähine." Mies vastai: "Ongo häi riähkähine, sida en 
tiijä. No sen tiijän: olin sogiennu, a nügöi näin." 
*6HiiG küzeltih: "Midäbo häi sinulles luadii? Kuibo 
häi andoi sinule silmät?" ?Mies vastai: "Johäi minä 
teile sen sanoin, a tüö etto kuunelluh. Miksebo tüö 
sen tahtotto kuulta uvvessah? Palaugo teijängi mieli 
roita hänen opastettavikse?" *Häö nagrajen vas- 
tattih hänele: "Sinä hänen opastettavu olet, müö 
olemmo Moisein opastettavat. "Mun tiijämmö: 
Jumal pagizi Moiseile, no mittumua juurdu on tai 
mies, sidä emmo tiijä." *"Tämähäi on kummu”, 
sanoi mies, "ku etto tiijä, kuspäi häi on — a häi 
andoi minule silmät. Senhäi müö tiijämmö — Jumal 
ei kuule riähkähizii, no mostu, kudai kunnivoittau 
händü da elää hänen tahton mugah, sidä häi kuu- 
lou. Igänäh ei ole kuultu, ku sogiennu suavule 
kentahto olis andanuh silmät. %Ku häi ei olis 
Jumalan tüöttü, häi ei vois nimidä luadie." “Sit hüö 
sanottih: "Sinä olet suandua müö riähkähine, umbi- 
riähkähine mies — i sinä rubiet meidä opastamah!" 
Hüö ajettih mies iäre. 

*Jiesus kuuli, kui mies oli ajettu pihale, i konzu 
tämä tuli hänele vastah, küzüi: "Uskotgo Jumalan 
Poigah?" %"Izändä, kenbo häi on?" küzüi mies. 
"Sano, ku voizin uskuo häneh." YJiesus sanoi: "Sinä 
jo olet nähnäh händü. Häi on täs i pagizou 
sinunke." "Minä uskon, Ižändü", sanoi mies i 
polvistui muah hänen edeh. 

3Jiesus sanoi: "Minun tulendu täh muailmah 
koiduu sille suvvokse: sogiet ruvetah nägemäh, 
nägijät sogenemah." “Erähät fariseit, kuduat oldih 
lähil, tämän kuultuu küzüttih: "Midä! Olemmogo 
müögi sogiet?" “‘Jiesus vastai: "Ku tüö olizitto sogiet, 

teidü ei viäritettäs riähkis, no tüö sanotto: ”Mäö 
näimmö”, i sen täh riähkü Dän teih." 


Hüvä paimoi 


10 "Todeh, todeh sanon teile: se, ken ei mene 
lammassuojah veriän kauti, a murdavuu sinne 
toizielpäi, on varras da rozvo. "Se, ken menöü 
veriän kauti, on lambahien paimoi. *Hänele 
vardoiööii avuau veriän, i lambahat kuunellah hänen 
iändü. Hai kutšuu omassah lambahii nimeten da 
vedää net välläle. *Konzu häi laskou lambahat 
välläle, ice astuu iel, i lambahat astutah hänele 
peräh, ku hüö tundietah hänen iänen. *Vierahal 
peräh net ei lähtietä, a juostah hänespäi pagoh, ku 
hüö ei tundieta hänen iändä." 

*Jiesus sanoi heile tämän arbavuspaginan, no hüö 
ei ellendettü mih niškoi se oli. Sen täh Jiesus jatkoi: 
"Todeh, todeh sanon teile: minä olen lambahien 
veräi. *Net kai, ket on tuldu enne minuu, ollah 
varrastajat da rozvot, i lambahat ei kuuneltu heidi. 
Minä olen veräi. Se, ken tulou südämeh minun 
kauti, pellastuu. Häi voibi tulla da i mennä, i häi 
löüdäü säöndökohtan. "Varras tulou vaiku varrasta- 
mah, tappamah da hävittämäh. Minä tulin andamah 
elostu, üllinküllistü elostu. 

Mind olen hüvä paimoi, kudai panou omassah 
hengen lambahien puoles. “Palkalaine ei ole toven 
paimoi, eigo lambahat olla hänen omassah, i nähtüü 
hukan tulemas lammaskarjah, jättää karjan da 
pagenou. Hukku sordau lambahii, i hajoittau karjan. 
Paimoi pagenou, ku häi on palkalaine, palkatul 
paimoil oldahes libo äldähes lambahat. 

“Mind olen hüvä paimoi. Minä tiijän omani 
lambahat i hüö tiijetäh minuu, “kui [24 tiedäü 
minuu da minä tiijän Iziä. Minä annan hengen 

lambahien puoles. '*Minul on i toizii lambahii, ku- 
duat ei olla täs lammassuojaspäi, no 1 niidü minul 
pidäü viettiä. Net kuultah minun iäni, da muga i on 
üksi karju da üksi paimoi. 

"7174 suvaiššou minuu, ku annan hengen sen 
uvvessah suamizen täh. Niken sidä minul ei kiško, 
sen ide annan iäre. Minul on omani valdu andua se 
da valdu ottua se järilleh. Muga Ižä käski minule 
luadie." 

YNämien sanoin sanottuu jevreilöin keskes 
uvvessah sütüi kiistu. “Aijät heis sanottih: "Hanes 
on paha hengi, häi ei ole tävves mieles. Midäbo tüö 
händü kuundeletto?" “Erahat sanottih: "Nenga ei 
pagize se, kes on paha hengi. I voisgo paha hengi 
andua sogiele silmät?" 


Jevreit hällätäh Jiesus 


“Oli talvi, i Jerusalimas piettih Jumalan taloin 
uvvistamispruazniekkua. ”Konzu Jiesus käveli Juma- 
lan taloin pihal Solomonan padaskatokses, “rahvas 
kerrüttih hänes ümbäri i küzüttih: "Hätkengo sinä 
meidü kiuzannet? Ku ollet Hristos, sano se oigieh." 

SJiesus vastai: "Johäi minä sen olen sanonuh 
teile, no täö etto usko. Ruavot, kuduat minä luajin 
Län nimes, tovestetah minuh näh. *Tüö üksikai etto 
usko, ku etto ole minun lambahat, kui jo sanoin 
teile. ?Minun lambahat tundietah minun iäni, i minä 
tunnen heijät, i hüö astutah minun peräs. “Mina 
annan heile ilmanigäzen eloksen. Hüö ni ilmazes ijäs 
ei jovvuta hävitükseh, eigo niken heidii kisko minun 
käzis. ”Ižä, kudai minule heidä andoi, on kaikkii 
toizii suurembi, i niken ei voi kiskuo heidi Izän 
käzis. “Minä da Ižä olemmo ob 

*Jevreit tuaste ruvettih keriämäh kivie ku pergua 
kivilöil Jiesustu. %Jiesus sanoi heile: "Minä teijän 

silmis olen mondu hüvüttü luadinuh, kuduat ollah 
Ižäspäi. Kudaibo niis on se, kuduan täh tüö lükittö 
minuh kivilöi?" Jevreit vastattih: "Müö emmo sinuh 
nimittuon hüvüön täh kivilöi lüki, a Jumalan 
nagrandan täh i sen täh, ku sinä piet iööiedäs 
Jumalannu, hot olet ristikanzu." 

“Jiesus vastai: "Eigo teijän käsküstöh ole 
kirjutettu: Minä sanoin: töö oletto jumalat”? 
35Niilöi, kuduat kuultih Jumalan sanan, sanotah 
tämän mugah jumaloikse, i eihäi pühät kirjutukset 
roija tühjäkse. *IZä vallitti minuu i tüöndi minuu 
muailmah. Kuibo sit tüö voitto sanuo, buiteku 
nagran Jumalua, sen täh ku sanoin: ’Olen Jumalan 
Poigu’? "Ku en ruadane Ižän ruadoloi, älgiä 
uskokkua minuu. No ku ruadanen, uskokkua rua- 
doloih, hot minuh etto uskosgi. Sit vai tüö opastutto 
ellendämäh, Ižä on minus, a minä olen Izäs." 

%Jevreit tuaste opiteltih ottua Jiesustu kiini, no 
häi livahtih heijän käzis. 

“Jiesus uvvessah meni Jordanjoven toizele 
puolele, sinne, kus livan enne oli valattanuh 
rahvastu. Hai jäi sinne vähäzekse aigua, “'i hänellüö 
tuli äijä rahvastu. Hüö sanottih: "Iivan ei luadinuh 
ni ühtü kummeksittavua ruaduo, no kai, midä häi 
saneli täh mieheh näh, on tozi." Sie äijät uskottih 
Jiesukseh. 


Jiesus nostattau Luazarin 


11 Eräs Luazari-nimelline mies oli voimatoi. Häi 
eli Betanies, sit samazes küläs, kus elettih Maria da 
tämän sizär Marpu. "Maria oli se samaine, kudai 
voideli Ižändän jallat hajuvoil da pühkii net tukil, a 
läžii Luazari oli hänen velleh. 

3L uazarin sizäret tüöttih Jiesuksele viesti: "Ižändü, 
se kedä sinä suvaišet, on voimatoi." ‘Sen kuultuu 

Jiesus sanoi: "Ei tämä taudi ole kuolendakse, a on 
Jumalan kunnivokse: sen kauti Jumalan Poigu suau 
kunnivuo." *Jiesus äijäl suvaitti Marpua da hänen 
sizärdü, da i Luazarii. *Konzu häi sai tiijon Luazarin 
voimattomukses, jäi vie kahtekse päiviä sinne, kus 
sil aigua piädüi olemah. "Sen Bloch häi sanoi 
opastettavile: "Lähtekkiämmö järilleh Juudeih." 
*Opastettavat sanottih vastah: "Rabbi, oletgo sinä 
uvvessah sinne menos? Vaste vai koiteltih sinuu 
kivittiä." *Jiesus sanoi heile: "Päiväs on kaksitostu 
cuassuu. Se, ken on päivüaijal liikkehel, ei öntästü, 
ku häi nägöü tämän muailman valgien. "No se, ken 
on liikkehel üöaigah, öntästeleh — eihäi hanes ites 
ole valgiedu." 

"Tämän sanohuu Jesus lizäi: "Meijän Luazari- 
dovariššu uinoi, no minä lähten händü nostattamah." 
?Opastettavat sanottih: "Izändä, häi ku liennöü 
uinonnuh, häi sit piäzöä." “Jiesus pagizi Luazarin 
kuolendah näh, no opastettavat smietittih, häi 
pagizou uinuomizeh näh. “Sikse Jiesus sanoi oigieh: 
"Luazari on kuolluh. *Teijän täh olen ihastuksis, ku 
en olluh sie: tämä näit lujuau teijän uskuo. Läkkiä 
hänellüö." Sit Homa, kuduadu vie toizin sanottih 
Kaksiezekse, sanoi toizile opastujile: "Läkkiä müögi, 
kuolemmo ühtes hanenke." 

YKonzu Jiesus piäzi perile, hänele sanottih: 
"Luazari jo melläs päivü on muas." Betanii oli lähil 
Jerusalimua, nenga viijentostu stadionan* piäs, "i 
äijä jevreidü oli tulluh urostamah Marpua da 
Mariadu vellen kuolenduigävis. 

Ku Marpu sai kuulla Jiesuksen tulendah näh, 
häi lähti hänele vastah, a Maria istui kois. *Marpu 
sanoi Jiesuksele: "Ižändü, ku olluzit tiä, velli ei ollus 


*11:18 Nenga kolmen kilometrin piäs. 

kuolluh. No i nügöi uskon — Jumal andau sinule 
kaiken, midä vai pakinnet." ?Jiesus sanoi: "Velles 
nouzou kuollieloispäi." *Marpu sanoi vastah: "Tiijän, 
häi nouzou jälgimäzennä päivännä, kuollielois 
nouzendupiänniä." %Jiesus sanoi: "Minä olen kuol- 
lielois nouzemine da elos. Ken uskou minuh, se 
elää, hot i kuollou, i ni üksi, ken elää da uskou 
minuh, ilmazes (ës ei kuole. Uskotgo täh?" 
2"Uskon, Ižändü", vastai Marpu, "minä uskon — sinä 
olet Hristos, Jumalan Poigu, kuduale oli lepittä tulla 
muailmah." 

Tämän sanottuu Marpu lähti i kušui Maria- 
sizärdä i peitot sanoi: "Opastai on tiä i kuččuu 
sinuu." Tämän kuultuu Maria hedi nouzi i lähti 
Jiesukselluo. *Jiesus vie ei olluh tulluh käläh, a vie 
ainos oli sie, kus Marpale tuli häi vastah. “I jevreit, 
kudamat oldih urostamas Mariadu, nähtih, kui tämä 
kerras nouzi da lähti pihale, i lähtiettih hänele 
peräh, reknaten händä lähtemäs kalmoile itkemäh. 
?Sinne tulduu, kus oli Jesus, i hänen nähtüü Maria 
heitüi hänele jalgoih i sanoi: "Ižändü, ku olluzit tiä, 
minun velli ei ollus kuolluh." “Konzu Jiesus nägi 
Marian itkemäs i hänenke tulluot jevreit, kuduat 
tuaste itkiettih, se händä liikutti süväinjuurii müö *i 
häi küzüi: "Kusbo on hänen kalmu?" "Ižändü, tule 
ka&&omah", sanottih hüö vastah. %Jiesus itki. 
*Jevreit sanottih: "Kašokkua, min armahus oli 
hänelleh Luazari." YNo erähät heis sanottih: "Hai ku 
sai avata sogien silmät, eigo voinnus piästiä 
Luazariigi surmas?" 

%Pahas mieles Jiesus tuli kalmale. Se oli kallivon 
kolo, kuduan suus oli kivi. *""Otakkua kivi iäre", 
käski Jiesus, no Marpu, kuolluon sizär, sanoi hänele: 
"Izändä, häi jo tulou nenäh. Hai jo on sie mellättü 
päiviä." Jiesus vastai: "Engo ole sanonuh sinule, ku 
uskonet, sit suat nähtä Jumalan kunnivon?" 

“Otettih kivi iäre kolon suuspäi, kus kuolluh 
virui. Jiesus nosti silmät üläh da sanoi: "Tžä, minä 
kiitän sinuu, ku olet kuulluh minuu. “Mina tiijän, 
sinä kuulet minuu ainos, no sanoin tämän ümbäri 
seizojien rahvahien täh, ku hüö uskottas: minä olen 
sinun tüöttü." “Taman sanottuu Jiesus kirgai koval 
jänel: "Luazari, tule iäre!" “I kuolluh tuli kalmaspäi, 
jallat i kait sidielöis, rožat paikal katetunnu. Jiesus 
sanoi: "Keritäkkiä händü, anna häi menöi." 


Jiesus tahtotah tappua 


“Aijät niilöis jevreilöis, kuduat oldih tuldu 

Marialluo da nähtü, midä Jiesus luadii, uskottih 
häneh. “No erähät heis mendih fariseiloilluo da sie 
saneltih midä Jiesus oli luadinuh. YUlimäzet papit 
da fariseit kerättih kerähmö i küzüttih kerähmöl: 
"Midä meil ruadua? Se mies luadiu äijän kum- 
meksittavii ruadoloi. “Ku andanemmo vällän hänele 
jatkua nämii ruadoloi, kaikin ruvetah uskomah 
häneh, i sit Riiman saldatat tullah da otetah meil 
sego tämä kohtu, sego kai rahvas." “Sit üksi heis, 
Kaifu, kudai sinä vuonnu oli ülimäzennü papinnu, 
sanoi: "Tüö etto ellendä nimidä. “Ettogo voi el- 
lendiä, ku üksi mies kuollou rahvahan puoles, se on 
meile parembi ku kai rahvas joudus hävitäkseh?" 
“Tämä ei olluh hänen omassah mieli, a kulujan 
vuvven ülimäzennü papinnu häi ennusti: Jiesuksel 
pidäü kuolta rahvahan puoles, ei vai sen rahvahan 
puoles, a hajalleh olijoin Jumalan lapsien ühtümizen 
puoles. 
SSit päiväs lähtijen hüö otettih mieleh tappua 
Jiesus. “Sen täh Jiesus enämbi ei kävelläh nägevis 
Juudiedu müö, a siirdüi lähembäkse elottomua 
kohtua. Sie Efraim-nimizes linnas häi oleksendeli 
omassah opastettavienke. 

““Jevreilöin Aijänpäivän pruazniekku oli lähil, i 
külispäi äijät tuldih Jerusalimah enne Äijiäpäiviä 
puhtastumizen menoloi pidämäh. "Hop etittih 
Jiesustu i paistih keskenäh Jumalan talois: "Midäbo 
arbailetto? Ei onnuako häi tule pruazniekale." 
‘7Ulimazet papit da fariseit oldih käskiettü, ku ken 
tiedänöü Jiesuksen olendukohtan, sanuo heile, ku 
hüö voidas ottua händü kiini. 


Betanies Jiesus voijellah 


12 Kuuttu päiviä enne Aijänpäivän pruazniekkua 
Jiesus tuli Betanieh, kus eli Luazari, kudai oli 
kuolluh i kuduan häi oli nostanuh kuollieloispäi. 
?Jiesuksele sie tarittih ildaine, Marpu pidi huoldu 
gostis, a Luazari oli üksi niis, kudamat süödih 
Jiesuksenke. "Maria otti kogonazen funtan puhtastu, 
kallistu mirvoidu, voideli sil Jiesuksen jallat i pühkii 
net kuivakse omassah tukil. Perti rodih täüzi voidien 
hajuu. | 

*Sit Juudu Iskariot, Simanan poigu, üksi Jiesuksen 
opastettavis, kudai jällišel menetti hänen, sanoi: 
“Miksebo tuadu voijettu ei müödü kolmessuas 
dinuaras i d’engoi annettu köühile?" “Hai ei tädä 
sanonuh sen täh, ku pidi huoldu köühih näh, a sen 
täh ku oli varrastai. Uhtehine kukkaro oli hänen 
hallus, i häi otti itelleh sinne panduloi d’engoi. 
7Jiesus sanoi Juudale: "Jätä rauhah, tämän häi 
ruadoi minun muahpanendah niškoi. *Köähät ollah 
teijällüö ainos, a minuu teil ei ainos ole.” 

*Betanieh tuli suuri joukko jevreilöi, ku bon 
kuultih, Jiesus on sie. Hüö tuldih sinne ei vaiku 
Jiesuksen täh, a sengi täh, ku suas nähtä Luazarii, 
kuduan Jiesus oli suannuh kuollieloispäi hengih. “Sit 
ülimäzet papit tuldih ühteh mieleh: pidäü tappua 

Luazarigi, “ku hänen täh äijät jevreilöis mendih 
Jiesuksen puoleh da uskottih häneh. 


Jiesus ajau ratéahis Jerusalimah 


'?Tossupiän levii viesti — Jesus on tulemas 
Jerusalimah. Rahvas, kuduat oldih tuldu pruaz- 
niekkah suurin joukkoloin, “otettih pal’man oksii da 
mendih hänele vastah kirgujen: 


— HoSianna! 

Ozitakkah Jumal sida, ken tulou Taivahallizen 
Ižändän nimes, 

Izrail’an kuningas! 


“Jiesus sai oslan i häi istuvui sille selgäh, kui on 
Be 8 
kirjutettu: 


15— Sion-tütär”, älä varua, 
sinun kuningas tulou! 
Häi ratšahis ajau nuorel oslal. 


!*Opastettavat sil aigua ei vie ellendettü tädä, no 
ku Jiesus oli ilmestünnüh omassah suuruos, hüö 
mustoitettih, häneh näh oli nenga kirjutettu, i hä- 
nenke oli nenga olluh. 

YNet, ket oldih Jiesuksenke, konzu häi kutui 
Luazarii kalmaspäi i nostatti händü kuollieloispäi, 
saneltih sih näh. Sen täh, ku rahvasjoukko kuuli, 
mittuman kummeksittavan ruavon Jiesus oli luadi- 
nuh, hüö lähtiettih hänele vastah. ”Fariseit paistih 
keskenäh: "Näittögo? Ni mi ei auta. Kai muailmu 
juoksou hänele perah." 


*12:15 Sion-tütär merkiötöü Jerusaliman linnua. 

Jiesus pagizou kuolendah näh 


20Niilöin joukos, kuduat tuldih pruazniekkah 
molimahes Jumalale, oli erähii gretsielazii. "Hun 
tuldih Hilipällüö — sen samazelluo, kudai oli Galilein 
Betsaidaspäi — i sanottih: "Müö tahtozimmo nähtä 
Jiesustu." Hilippü meni paginale täh näh And- 
reilluo, a sen jälgeh hüö mollei mendih paginale 
Jiesukselluo. 

2Jiesus sanoi heile: "Aigu on tulluh: Ristikanzan 
Poigu ülendetäh. %*Todeh, todeh sanon teile: ku 
nizun jävä ei puuttune muah da kuolle, se jiäü vaiku 
ühtekse jüväkse, no ku se kuollou, se kazvattau 
hävän uudizen. Ken suvaiö&ou omassah elaigua, se 
kavottau sen, no ken vihuau omassah elaigua täl 
muailmal, se säilüttäü sen ilmanigäzeh elaigah. Ken 
ku tahtonou olla minun käsküläzennü, noudakkah 
minuu. Kus minä olen, sie pidäü i minun käskäläzen 
olla, i Ižä pidäü hüväs luvus sidä, kudai on minun 
käsküläzennü. 

?"Nügöi olen tuskis. Midäbo voizin sanuo? 124, 
piästä minuu täs aijas. Ei! Juuri täh aigah näh minä 
olen tulluhgi. ”Ižä, ülendä omassas nimi!" 

Sil aigua kuului taivahaspäi iäni: "Minä olen sen 
ülendännüh da vie ülendän uvvessah." Sil kohtal 
olii rahvasjoukko kuuli iänen i sanoi: "Piha IlTu 
järizi." Toizet sanottih: "Anheli pagizi hänenke." “Sit 
Jesus sanoi: "Tämä iäni ei paissuh minuh niškoi, a 
teih niškoi. “Nügöi tämä muailmu on suudittavannu, 
nügöi tämän muailman piämies* lükätäh vallas. “I 
konzu minuu ülendetäh mualpäi, minä vien kaikkii 





*12:31 Tämän muailman piämiehel Jiesus Hristos tarkoittau 
Sattanua. 

itteni luo." 33Nämil sanoil Jiesus tahtoi sanuo, mit- 
tuine surmu händi vuottau. 

“Rahvas sanoi Jiesuksele: "Käsküstön mugah müö 
tiijämmö — Hristos on ilmanigäine. Kuibo sinä voit 
sanuo, buite ku Ristikanzan Poigu on ülendettävü? 
Kenbo tämä Ristikanzan Poigu on?" %Jiesus sanoi 
heile: "Vie pikoi kodvazen valgei on teijän keskes. 
Matkakkua, kuni teijän keskes on valgei, ku pimei 
ei tabuas teidü. Ken astuu pimies, se ei tiijä kunne 
menöü. Kuni teil on valgei, uskokkua valgieh, ku 
teis rodies valgien lapsii." Tämän sanohuu Jesus 
lähti da peitüi heis. 


Rahvas ei uskota 


Hot Jiesus oli luadinuh mondu kummeksittavua 
ruaduo rahvahan silmis, hüö ei uskottu häneh. 
*Nenga mendih todeh Jumalan viestinsuattajan 
Jesain sanat: 


— Taivahalline Ižändü, kenbo uskoi meijän 
sanoih? 
Kellebo annettih tiediä Ižändän käzivarren vägi? 


Sen täh hüö ei voidu uskuo, ku toizes kohtua 
Jesai sanou: 


4— Hai sogai heijän silmät, 

da luadii kovakse heijän süväimen, 
ku hüö omissah silmil ei nähtäs, 
eigö siiväimel ellendettäs, 

ku hüö ei kiänüttäs minun puoleh, 
da ku minä en pellastas heidi. 


""Nenga sanoi Jesai, ku oli nähnäh hänen kun- 
nivon, i pagizi häneh näh. 

“Uksikai äijät vallasolijoisgi uskottih Jiesukseh. 
No ku hüö varattih fariseiloi, hüö ei sanottu nimidä, 
ku heidü ei ajettas kerähmötaloispäi. *Rahvahan 
annettuu kunnivuo hüö piettih suuremmas hinnas 
kui Jumalan annettuu kunnivuo. 

“Jiesus pagizi koval iänel: "Se, ken uskou minuh, 
ei minuh usko, a uskou minun täöndäjäh. “Ken 
nägöü minuu, nägöü minun tüöndäjängi. Minä olen 
valgei, muailmah tulin sikse, ku ni üksi niis, ken 
minuh uskou, ei jiäs pimieh. “Ken ku kuullou 
minun sanat, da ku ei noudane niilöi, en minä 
händä suudi. En minä tulluh muailmua suudimah, a 
tulin sidä pellastamah. “I se, ken on minuu vastah 
da ei kuule minun sanoi, hänel on suudii: se sana, 
kuduan minä sanoin, suudiu hänen jälgimäzennü 
päivännü. “En minä, näit, ole paissuh omas nimes. 
Izä, kudai tüöndi minuu, andoi käskän, midä minul 
pidäü sanuo da paista, “i minä tiijän: hänen käskü 
andau ilmanigäzen eloksen. Midä minä vai paissen, 
kai on muga kui sanoi minule 12a." 


Jiesus pezöü opastettavien jallat 


13 Äijänpäivän pruazniekku oli tulos, i Jiesus tiezi 
sen aijan tulluon, konzu hänel pidi siirdüö täs 
muailmaspäi Ižällüö. Hai oli ainos suvainnuh häneh 
uskojii, kuduat oldih täs muailmas, i loppussah 
suvaitöi heidi. 

?Hüö kerävüttih ildazele, i piälimäine Kehno jo 
oli pannuh Juudu Iskariotale, Simonan poijale, 
südämeh duuman menettiä Jiesustu. *Jiesus tiezi: 124 
andoi kai hänen valdah da häi on tulluh 
Jumalalluopäi da nügöi menöü hänellüö. “Häi nouzi 
illasstolas, jaksoi piälüssovan, otti pelvahahizen 
käzipaikan i pani vüöle. "Sit häi kuadoi vettü 
pezoastieh, i rubei pezemäh opastettavien jalgoi i 

pühkimäh niidü kuivakse vüöl olijal käzipaikal. 

*Konzu Jiesus tuli Simon-Pedrilläö, tämä sanoi: 
"IZändä, sinägo pezet minun jallat?" ”Jiesus vastai: 
"Sidä, midä minä nügöi luajin, sinä et vie ellendä, 
no mäöhembi sinä sen ellendät." Pedri sanoi 
hänele: "Sinul igänäh ei sua pestä minun jalgoi!" 
Jiesus vastai: "Minä ku en pesse sinuu, sinul ei ole 
minunke nimidä ühtehistü." Sit Simon-Pedri sanoi: 
"Ižändü, älä peze vai üksii jalgoi, peze i käit da piä." 
“Täh Jiesus vastai: "Se, ken on pezevünnüh, on jo 
puhtas. Hänel ei pie pestäkseh paiti jalgoi. I tid 
oletto puhtahat, vai etto kaikin." "Jiesus, näit, tiezi, 
ken heis on hänen menettäi, i sen täh häi sanoi: 
"Tüö etto kaikin ole puhtahat." 

YKonzu Jiesus oli pessäh heijän jallat, pannuh 
piäle piälussovan, i istuvunnuh uvvessah ildasele, häi 
sanoi heile: "Ellendättögo tüö, midä minä teile 
luajiin? "Tüö kušutto minuu Opastajakse da Ižän- 
däkse, hüvin i luajitto: sehäi minä olengi. “I ku 
nügoi minä, teijän Izändä da Opastai, olen pessüh 
teijän jallat, teil tuaste pidäü pestä toine toizen 
jallat. “Mina luajiin tämän teile ku ozuttua, kui 
teijän pidäu luadie. “Todeh, todeh sanon teile: ei 
käsküläine ole suurembi omassah ižändiä, eigo 
tüöttü suurembi tüöndäjiä. "Ku tämän tiedänettö da 
sen mugah elänettö, oletto ozakkahat. 

'*"Minä en sano tädä kaikkih teih näh: tiijän kedä 
olen vallinnuh. No täl pühän kirjutuksen sanal on 
mendävü todeh: "Mies, kudai süöü minunke leibiä, 
roih minun vastustajakse’. "Enne kuni ennustus 
stuanih, minä sanon tämän teile, ku sen stuanivujes 
tüö uskozitto — minä olen se, ken olen. ?Todeh, 
todeh sanon teile: ken ottau vastah sen, kenen minä 
tüönän, se ottau vastah minun, i ken ottau vastah 
minun, ottau vastah hänen, kudai on täöndänäh 
minun." 

Jiesus ozuttau pettäjän 


?Nenga pagizi Jiesus. Süväintuskis häi sanoi heile: 
"Todeh, todeh sanon teile: üksi teis pettää minuu." 
2Opastujat katottih toine toizeh, ku ei tiettä keh 
näh häi tahtoi sanuo. 

3Uksi opastettavis, se kuduadu Jesus suvaiööi, oli 
ildazel hänen rinnal. “Simon-Pedri vihjai hänele, 
anna tämä küzüü Jiesuksel, kedä häi tarkoittau. 
2Opastettavu painui Jiesuksen rünnästü vaste, i 
küzüi: "Tžändü, kenbo se on?" Jiesus vastai: "Se, 
kel annan tämän leibüpalan, konzu sen painan." Sen 
jälgeh häi painoi leibäpalazen painimeh i andoi 
Juudale, Simon-Iskariotan poijale. “Hedi ku Juudu 
oli sen suannuh, piälimäine Kehno meni häneh. 
Jiesus sanoi hänele: "Midä tahtot ruadua, rua 
teriämbi!" No niken ildazel olijois ei ellendettü, 
mikse Jiesus nenga sanoi hänele. “Ku Juudan hallus 
oli ühtehine kukkaro, erähät duumaittih Jiesuksen 
käskennüön händü ostamah midätahto pruaznie- 
kakse libo andamah pakittijoile. 

*0Leibäpalan otettuu Juudu kerras lähti pihale. 
Oli öö. 


Uuzi käskä 


"Ku Juudu lähti, Jiesus sanoi: "Nügöi Ristikanzan 
Poijan kunnivo on tulluh ilmi, i Jumalan kunnivo 
nägüü hanes. “I ku Jumalan kunnivo nägüü hanes, 
Jumal tuaste tuou ilmi hänen kunnivon omas ites, i 
Jumal sen luadiu ülen terväh. YLapset, minul ei 
hätkie tule olla teijänke. Tüö ešittö minuu, no nügöi 
minä sanon teile sen, midä minä olen sanonuh 
jevreilõile: kunne minä menen, sinne tüö etto piäze. 

Minä annan teile uvven käskün: suvaikkua toine 
tostu, muga kui minä olen suvainnuh teidü. “Kaikin 

pietäh teidü minun opastettavinnu, ku tüö suvain- 
netto toine tostu." 

*"Izändä, kunnebo sinä lähtet?" küzüi Simon- 
Pedri. Jiesus vastai: "Kunne minä lähten, sinne sinä 
minunke et voi nügöi lähtie, no müöhembi tulet." 
Pedri sanoi: "Izändä, miksebo nügöi en voi lähtie 
sinunke? Minä hengengi annan sinun puoles." 
*Jiesus sanoi hänele: "Sinägo annat hengen minun 
puoles? Todeh, todeh sanon sinule: enne ku kukoi 
laulau, sinä kolmeh kerdah kieldävüt minus." 


Dorogu, tozi da elos 


14 "Älgiä hädäilkiättökseh. Uskokkua Jumalah da 
uskokkua minuh. *Minun Iän talois on äijä pertii — 
muite enhäi minä sanos, buite ku menen teih näh 
varustamah eloitilua. "Minä menen teih näh varus- 
tamah eloitilua, no sen jälgeh tulen järilleh i vien 
teijät itteni luo, ku tüö voizitto olla sie, kus minä 
olen. *Tiettäväine, Ma tunnetto sinne dorogan, 
kunne minä menen." 

*Homa sanoi hänele: "Ižändü, müö emmo tiijä 
kunne sinä menet. Kuibo vois tiediä dorogu?" 
*Jiesus vastai: "Minä olen dorogu, tozi da elos. 
Niken ei piäze Izälläö ku vai minun kauti. "Ku töö 
tiedänettö minuu, opastutto tiedämäh i minun IZiä. 
Jo nügöi töö tiijättö händä, olettohäi tüö nähnüh 
händä." 

*Hilippä sanoi hänele: "Ižändü, ozuta meile Ižiä, 
muudu emmo ni tahtos." 

*Jiesus vastai: 

"Etgo sinä, Hilippä, tiijä minuu, hot olen nenga 
hätken olluh teijän joukos? Ken on nähnüh minuu, 
se on nähnüh i IZiä. Kuibo sinä voit sanuo: ’Ozuta 
meile Ižiä’? “Etgo vikse usko — minä olen Ižäs, da 
Ižä on minus? Ku pagizen teile, en pagize omas 

nimes. [24 on minus, i häi ruadau omassah ruadoloi. 
uUskuot ku sanon: "Mina olen Izäs da Izä on 
minus,” a ku muite etto uskone, uskuot minun 
ruadoloin täh. 

i"Todeh, todeh sanon teile: ken uskou minuh, i 
häi luadiu moizii ruadoloi, mittumii minä luajin, da 
vie suurembiigi. Minä, näit, menen 12älläö. “I midä 
igänäh vai etto pakinne minun nimes, sen minä 
luajin, anna Ižän kunnivo tulis nägävih Poijas! 
“Midä minun nimes vai etto pakinne minul, sen 
minä luajin." 


Pähä Hengi tulou auttajakse 


"Ku tüö suvainnetto minuu, tüö novvatto minun 
käskülöi. “Mina pokoroišemmos IZäl, i häi andau 
teile toizen auttajan, kudai on teijänke ilmazen ijän. 
YTämä auttai on Toven Heng, Muailmu ei voi 
suaha Hengie, ku muailmu eigo näi eigo tunne 
händü. No töö tunnetto hänen, ku häi püzüü 
teijällüö da on teis. 

"F:n minä jätä teidü orboloikse, a tulen teijällüö. 
Vie vähäine aigua, i muailmu minuu enämbi ei näi, 
a tüö näittö, ku minä elän da i tüö rubietto elämäh. 
Sind piännü tid ellendättö: minä olen IZäs da tüö 
oletto minus da minä teis. “Se, ken on ottanuh 
vastah minun käskät da noudau niidü, se suvaittou 
minuu. I minun [24 suvaišöšou sidä, ken suvait&tou 
minuu, i minä suvaišen händü da ozutammos ite 
hänele." 

22 Juudu, — toine, ei se Iskariot — sanoi hänele: 
"Zandi, miksebo luajit muga? Miksebo iööiedäs 
ozutat vai meile, a et muailmale?" 

23Jiesus vastai: 

"Ken ku suvainnou minuu, häi noudau minun 
sanua. Minun Ižä suvaiššou händü, i müö tulemmo 

hänellüö da jiämmö elämäh hänellüö. “Se, ken ei 
minuu suvaite, ei novva minun sanua — no sana, 
kuduan tüö kuuletto, ei ole minun omani, a on (än, 
kudai tüöndi minuu. 

*"Namii pagizen teijänke, kuni olen vie teijän 
keskes. *Auttai, Pühä Hengi, kuduan Ižä minun 
nimis tüöndäü, opastau teile kaiken i mustoittau 
mieleh kaiken, midä olen teijänke paissuh. 

”"Minä jätän teile rauhan. Omani rauhan minä 
annan teile, en mostu, mittumua muailmu tari&&ou. 
Algia häbeviikkiä, olgua rohkiet. Kuulittohäi, midä 
sanoin: minä lähten iäre, no tulen järilleh teijälläö. 
Ku suvaitšizitto minuu, tüö olizitto hüväs mieles, ku 
menen [žällüö, La näit, on minuu suurembi. “Mina 
sanoin teile täh näh enne sen stuanivundua, anna 
tüö uskozitto, konzu se stuanivuu. Aijiä nügöi 
teijänke enämbi en pagize, ku tämän muailman 
ižändü on jo tulos. Nimituttu valdua hänel minuh ei 
ole, “no muailmal pidäü tiediä: minä suvai&en Ižiä 
i luajin muga kui Ižä minule on käskenäh luadie. 
Noskua, da läkkiä tiäpäi." 


Viinumarjupuun oksat 


15 "Minä olen tozi viinumarjupuu, a minun Ižä on 
viinumarjupuun kazvattai. ?Häi leikkuau minus joga 
oksan, kuduah ei kazva marjua, da jogahizes oksas, 
kuduah kazvau marjua, häi harvendau liijat bok- 
kuoksat, anna kazvau vie enämbi marjua. *Tüö jo 
oletto puhtahat, ku se sana, kuduan olen sanonuh 
teile, on puhtastanuh teijät. “Püzükkiä minus, i sit 
minä püzün teis. Eihäi oksu voi kazvattua marjua, 
ku se ei olle kiini puus, muga i tüö etto voi luadie 
nimidä, ku etto püzüne minus. 

"Mina olen viinumarjupuu, tüö oletto oksat. Se, 
ken püzüü minus da kes minä püzün, kazvattau 

äijän marjua. Minuttah, näit, tüö etto voi luadie 
nimidä. *Se, ken ei püzü minus, on kui katkennuh 
oksu: se lükätäh äre, i se kuivau. Kuivat oksat 
kerätäh i lükätäh tuleh, i net paletah. 

"Ku töö püzünettö minus i minun sanat püzü- 
tänneh teis, pakikkua midä vai tahtotto, sen tüö 
suatto. °Nenga tulou nägüvih minun Dän kunnivo, 
ku kazvatatto äijän marjua i nenga ozutatto: tüö 
oletto minun opastettavat. "Kui Ižä on suvainnuh 
minuu, muga i minä olen suvainnuh teidü. Püzükkiä 
minun suvaitukses. “Ku noudanetto minun käskülöi, 
tid püzüttö minun suvaišukses, kui minä novvin 
Izän käskülöi da püzüin hänen suvaitukses. 

‘"Pagizin teile tämän, ku teisgi olis minun ilo da 
teijän ilo tulis täüdeläzekse. “Minun käskü on 
moine: suvaikkua toine tostu, kui minä suvaiten 
teidü. “Ei ole suurembua suvaišustu, ku andua 
omassah hengi dovariššoin puoles. “Tüö oletto 
minun dovarišat, ku luajitto sen, midä käsken luadie. 
IEn sano teidü enämbi käskäläzikse, ku käsküläine 
ei tiijä omassah izändän mielii. Minä kutun teidü 
dovarišoikse, ku olen kaiken suattanuh teile 
tiettäväkse, midä IZäl olen kuulluh. Etto tüö minuu 
vallinnuh, a minä vallišin teijät, i minun tahto on se, 
ku täö menizittö da kazvattazitto marjua, sidä 
marjua, kudai säilüü. Ku muga luajitto, Dä andau 
teile kaiken, midä minun nimes hänel pakišetto. 
YTämän käskän minä annan teile: suvaikkua toine 
tostu." 


Muailmu vihuau 
Jiesuksen noudajii 


"Ku muailmu vihannou teidü, mustakkua — enne 


teidü se vihai minuu. ”Ku tüö kuuluzitto täh 
muailmah, muailmu suvait&is teidä kui omii. No tüö 

etto kuulu muailmah, ku minä muailmas olen teijät 
vallinnuh omikse, i sen täh muailmu vihuau teidü. 

"Mustakkua, midä sanoin teile: ei käsküläine ole 
suurembi ižändiä. Ku minuu polgiettih, polgietah 
teidügi. Ku ollou kuultu minun sanat, kuultah 
teijängi sanat. “Kai tämä luajitah rahvas teile minun 
nimen täh, ku hüö ei tundieta händä, kudai tüöndi 
minuu. Ku minä en ollus tulluh da paissuh heile, 
hüö ei oldas viärüniekat, no nügöi heil on paha 
puolistella omiidah riähkii. “Se, ken vihuau minuu, 
vihuau minun Ižiägi. “Ku en ollus heijän keskes 
luadinuh ruadoloi, kudamii niken toine ei ole 
luadinuh, hüö sit ei oldas viärüniekat. No nügöi hüö 
nähtih minun ruavot i vihatah sego minuu, sego 
minun Ižiä. “Nenga pidi roija, anna stuanivuu heijän 
kirjutuksien sana: 'Höö tühjiä minuu vihattih'. 

"TUS suatto Auttajan, minä töönän hänen 
[žällüöpäi. Hai, Toven Hengi, lähtöä Ižällüöpäi da 
tovestau minuh näh. ”I tüögi tovestatto minuh näh, 
olettohäi alguu mäö olluh minunke." 


16 "Sanoin tämän teile, ku tüö etto kaimuas uskuo 
minuh. “Teijät eroitetah kerähmötaloispäi, i tulou vie 
moinegi aigu, konzu jogahine, kudai tappau kenen- 
tahto teis, smiettiä luadinnuon hüvän ruavon 
Jumalale. *Nenga hüö luajitah, ku ei tietä IZiä, eigo 
minuu. *Tämän olen paissuh teile, anna konzu roih 
se aigu, tüö sit mustazitto tämän minun teile 
sanonuon." 


Toven Hengi 
"Aijomba en ole paissuh täh näh, ku ite olin 


teijänke ühtes. "No nügöi minä menen selluo, ken 
on minuu tüöndänüh. Niken teis ei küzü kunne 

minä menen, ‘no teil on paha mieli sen täh, midä 
teile sanoin. "No minä sanon teile toven: teile roih 
hüvä, ku minä lähtenen iäre. Ku en lähtene, Auttai 
ei voi tulla teijällüö. No iäre lähtiettüü minä tüönän 
hänen teijällüö, % häi tulou i ozuttau muailmale, mi 
on riähkä, mi on oigevus da suudo. ?Riähkä on sit, 
ku rahvas ei usko minuh; “oigevus tulou nägüvih sit, 
ku menen Ižällüö, i tüö etto enämbi näi minuu; “i 
suudo on sit, ku tämän muailman piämies jo on 
suudittu. 

"Vie minul olis äijä teile sanottavua, no tid vie 
etto voi ottua sidä vastah. “Konzu Toven Hengi 
tulou, häi opastau teidä tundemah kaiken toven. 
Häi, näit, ei pagize omassah nimes, a pagizou sen, 
min kuulou, i sanou sen, mi on tulos. “Hai ülendäü 
minun, ku sen, min teile sanou, on suanuh minulpäi. 
Kai se, mi on (än, on i minungi. Sen täh sanoin, 
häi la suau minulpäi sen, min teile sanou. 
1'Kodvazen peräs tüö etto enämbi näi minuu, i vie 
kodvazen peräs töö tuaste näittö minuu." 


Abevukses ihalmoh 


VErähät opastettavis küzeltih toine toizel: "Midäbo 
häi todeh tahtou sanuo sanoil: ”Kodvazen peräs tüö 
etto enämbi näi minuu, i vie kodvazen peräs tüö 
tuaste näittö minuu”? I midä häi tahtou sanuo 
sanoil: "Menen Tžällüö”?" 

1"Mfiksebo häi pagizou kodvazeh näh?" kum- 
meksittih hid. "Ei hänen paginua sua ellendiä." 

YJjesus nägi: hid tahtottih küzüö hänel Hai 
sanoi heile: 

"Sego teidü vaivuau, ku sanoin: ”Kodvazen peräs 
tüö etto enämbi näi minuu, i vie kodvazen peräs tüö 
tuaste näittö minuu”? Todeh, todeh sanon teile: 
täö rubietto itkemäh i valittamah, no muailmu roih 

hüväs mieles. Tüö jovvutto tuskah, no teijän tuskat 
muututah ihastuksekse. “Naine, kudai suau lastu, 
tundou tuskii, ku tulou hänele aigu. No ku lapsi 
tulou täh ilmah, muamo enämbi ei musta tuskii, a 
on hüväl mielel, ku ristikanzu rodiihes muailmah. I 
tüögi nügöi oletto tuskis, no minä näin teidü vie 
uvvessah, i sit teil roihes hüvä mieli, kuduadu niken 
ei teil voi kiškuo. “Sina piännä tüö etto küzü minul 
nimida." 


Jiesus voitti muailman 


"Todeh, todeh sanon teile: midä vai igänäh tüö 
etto pakinne Ižäl minun nimes, sen häi teile andau. 
*Tässäh tüö vie nimidä etto pakinnuh minun nimes. 
Pakikkua, i täö suatto, i teijän ihastus roih täü- 
deläine. 

*s"Pagizin teijänke täh näh arbavuspaginoil. Roih 
moine aigu, konzu en enämbi pagize arbavus- 
paginoil, a sanon teile silmis kaiken Ižäh näh. 

"Sind piännü tid küzüttö minun nimes, i minä 
enämbi en sano teile, što minä küzün [Zid teijän 
puoles. ”Suvai&&ouhäi Izä ite teidä, ku töö 
suvaišitto minuu da uskoitto minun tulluon Jumalal- 
luopäi. Ižällüöpäi minä lähtin i tulin täh muailmah, 
i nügöi minä jätän muailman i menen järilleh 
Tžällüö." 

*Opastujat sanottih: "Nügöi sinä pagizet ellen- 
dettävil sanoil, et arbailtavil. “Nügöi müö näimmö: 
sinä tiijät kai midä küzüttäs, i sinul ei pie vuottua 
küzündiä. Sen täh müö uskommo sinun tulluon 
Jumalalluopai." 

"Tiettavdine, nügöi tid uskotto", sanoi Jesus, 
*"Tulou aigu — i se jo tuli — konzu töö jovvutto 
hajale, ken kunne, i jätättö minun üksin. No üksin, 
todeh, en jiä, ku Ižä on minunke. *Sanoin tämän 

teile sen täh, ku tüö löüdäzittö rauhan minus. 
Muailmas tüö oletto ahtahas, no olgua rohkiennu: 
minä voitin muailman." 


Jiesus molihes 
opastettavien puoles 


17 Tämän paginan piettüü Jiesus loi silmät 
taivahah i sanoi: 3 

"Ižä, aigu on tulluh. Ulendä omassas Poigua, ku 
Poigas ülendäs sinuu. ?Sinä uskoit hänen valdah kai 
ristikanzat, ku häi andas ilmanigäzen eloksen kaikile 
niile, ket olet hänele andanuh. *Ilmanigäine elos on 
sinun, ühten ainavon tozi Jumalan tiedämine, i sinun 
tüötün Jiesuksen Hristoksen tiedämine. *Minä olen 
ülendännüh sinuu tiä muan piäl, ku olen ruadanuh 
ruavon, kuduan sinä annoit minule ruattavakse. *124, 
anna minule kunnivo sinulluo, se kunnivo, kudai 
minul oli sinulluo jo ennen muailman luajindua. 

"Minä olen luadinuh sinun nimen tunnetukse 
niile ristikanzoile, kuduat sinä vallišit muailmas da 
annoit minule. Hüö oldih sinun, i sinä uskoit heijät 
minule. Hüö novvettih sinun sanua, ’i nügöi tietäh: 
kai, min sinä olet minule andanuh, on sinulpäi 
tulluh. *Kaiken sen, min olet andanuh minule pais- 
tavakse, minä olen paissuh heile, i häö otettih sana 
vastah. Nügöi hüö todeh tietäh: minä olen tulluh 
sinulluopäi, da uskotah, sinä olet tüöndänüh minun. 

"Minä molimmos heijän puoles. Muailman puoles 
minä en molei, a niilöin puoles, kuduat sinä olet 
minule andanuh, ku hüö ollah sinun. “Kai, mi on 
minun, on sinungi, i mi on sinun, se on minungi, i 
minun suurus on tulluh nägüvih heis. 

u"Minä enämbiä en ole muailmas, nämä ollah 
muailmas, a minä tulen sinulluo. Piha Ižä, kaite 
omassas nimen väil heidä, kuduat sinä olet andanuh 

minulleni, ku hüö oldas ühtü, kui müö sinunke 
olemmo ühtü. Konzu olin heijänke muailmas, 
kaitin heidi sinun nimen väil, sen nimen väil, 
kuduan sinä minule annoit. Minä vardoitin heidü, i 
ni üksi heis ei joudunuh kavotukseh, paiti sida, 
kuduale se oli lepittü, anna pühät kirjutukset 
stuanivuttas. 

"Nügõi minä tulen sinulluo. Pagizen tädä, ku 
olen vie muailmas, anna minun täüdeläine ihastus 
olis heijän südämis. “Mina olen sanonuh heile sinun 
sanat, i muailmu vihuau heidä, ku hüö ei kuuluta 
muailmah, kui minägi en kuulu sih. “Uksikai en 
küzü sinuu ottamah heidä iäre muailmaspäi, a 
küzün, ku sinä kaišöizit heidü pahas. "Hüö ei 
kuuluta muailmah, kui minägi en kuulu. ”Omassas 
tovel luaji heijät pühikse. Sinun sana on tozi. “Kui 
sinä tüönit minun muailmah, muga minägi tüönin 
heijät. 9Minä annan oman iten heis tuati, anna 
häöpi tovessah annetah oman iöen sinule. 

"Minä molimmos en vai heijän puoles, a nii- 
löingi, kuduat heijän sanoi müö uskotah minuh. 
!!Minä molimmos, ku häö kaikin oldas ühtü, kui 
sinä, Izä, olet minus, i minä sinus. Muga heijängi 
tulou olla meijänke ühtü, ku muailmu uskos sinun 
tüöndänüön minuu. 

2"Sen kunnivon, kuduan sinä annoit minule, minä 
annoin heile, ku hüö oldas ühtü, kui i mäö olemmo 
ühtü. “Ku minä olen heis i sinä olet minus, hüö 
ollah ihan täüzin ühtü, anna muailmu ellendää: sinä 
tüönit minuu i suvaitit heidü, kui suvaiCit minuu. 

(ta, minä tahton, ku net, ket olet andanuh 
minule, oldas minunke ühtes sie, kus minä olen. Sie 
hüö nähtäh minun suurus, kuduan sinä annoit 
minule, ku suvaidit minuu jo enne muailman 
roindua. Oigei hengi Ižä, muailmu ei tiedänüh 
sinuu, no minä tiijän, i nämä, kuduat ollah täs, 

tiijustettih sinun tüöndänüön minuu. *Minä opastin 
heidä tiedämäh sinun nimen da i viegi opastan, ku 
se samaine suvaišus, kudual minuu suvaišit, olis heis 
i minä olizin heis." 


Jiesus otetah kiini 


18 Tämän paginan piettüü Jiesus opastettavienke 
lähti Kidron-ojan toizele puolele. Sie oli sadu, Jiesus 
da opastettavat mendih sinne. *Juudugi, Jiesuksen 
menettäi, tiezi tämän kohtan, ku Jesus opas- 
tettavienke oli olluh sie äijän kerdua. *I sit Juudu 
otti joukon saldattua da ülimäzien pappiloin da 
fariseiloin annetut miehet, i hüö tuliloinke da 
astaloinke mendih saduh. ‘Jiesus tiezi kaiken, mi 
händü vuotti. Häi meni miehile vastah i küzüi: 
"Kedäbo tüö etittö?" *"Jiesustu, sida Nazariettalastu", 
sanottih vastah miehet. Jiesus sanoi: "Minä olen se." 

Miehien joukos oli i Juudu, Jiesuksen menettäi. 
6Konzu Jiesus sanoi: "Minä olen se", häö kaikin 
mäöstättih da kuavuttih muah. 'Jiesus küzüi uvves- 
sah: "Kedäbo tüö e&ittö?" Hüö vastattih: "Jiesustu 
Nazariettalastu." ?Jiesus sanoi heile: "Johäi minä 
sanoin, ga minä olen se. Ku tüö e&tinettö minuu, 
andakkua nämile mennä ielleh." *Nenga tuldih todeh 
hänen omassah sanat: "Niilöis, kuduat olet minule 
uskonuh, en ole ni ühtü kavotannuh”. 

10Simon-Pedril oli suabl’u. Hai vieldi sen huodras- 
pai i iski ülimäzen papin käskülästü i leikkai sil oi- 
gien korvan. Käskülästü kututtih Malkoksekse. "No 
Jiesus sanoi Pedrile: "Pane suabl’u huodrah. Ku Ižä 
lepii tämän mallan juodavakse, engo juos minä 
sida?" 

YSaldattujoukko, joukon piälikkö i jevreilöin 
tüötüt miehet otettih kiini Jiesustu, nuorittih händü 
13; viedih händü enzimäi Annakselluo. Annas oli sen 

vuvven ülimäzennü papinnu olijan Kaifan appi. 
“Kaifu oli se samaine, kudai n'evvoi jevreilöi: "Pa- 
rembi olis, ku üksi hengi kuolis kaiken rahvahan 
puoles." 


Pedri kieldävää Jiesukses 


*Simon-Pedri da eräs toine opastuiju astuttih 
Jiesuksele peräh. Se toine oli ülimäzen papin tutta- 
vu, i sen täh piäzi Jiesuksenke ülimäzen papin koin 
pihah. Pedri jäi seizomah veriän ulgopuolele, no 
opastuiju, kudai tunzi ülimäzen papin, meni pagize- 
mah veräinvardoiššiitütönke i vietti Pedrin pihah. 

YVardoiššiitüttö sanoi Pedrile: "Et taki sinä ole 
tuan miehen opastettavii?" "En ole", sanoi Pedri. 
“Oli vilu, i sen täh käsküläzet da vardoitéijat 
luajittih tuli i lämmiteltihes selläö. Pedrigi seizoi 
heijän joukos da lämmittelihes. 


Annas-pappi 
küzelöü Jiesustu 


YUlimäine pappi küzeli Jiesuksel hänen opastet- 
tavih da opastamizeh näh. “Jiesus vastai: "Minä 
olen paissuh silmis, kaiken muailman kuulten. Ainos 
olen opastanuh kerähmötalolois da Jumalan talois, 
kunne ainos jevreit kerävütäh. Peitoti en ole paissuh 
nimidä. ?Miksebo sinä minul küzüt? Küzü minun 
kuundelijoil, midä olen heile paissuh. Häö, kačo, 
tietäh, midä olen paissuh." 

"ku Jiesus nenga vastai, üksi lähil seizojis 
vardoittijois iski händü korvale da sanoi: "Nengago 
sinä vastuat ülimäzele papile?" %Jiesus sanoi 
miehele: "Ku liennen sanonuh pahoi, tovesta mi on 
sanois pahua. Ku liennen sanonuh hüvin, miksebo 
sit perrat minuu?" 

Annas-pappi tüöndi nuorih sivotun Jiesuksen 
Kaifalluo. 


Pedri tuaste kieldävüü Jiesukses 


25Simon-Pedri seizoi i lämmittelihes. Miehet 
sanottih hänele: "Etgo sinägi ole hänen opas- 
tettavis?" "En ole", kieldäväi Pedri. Eräs ülimäzen 
papin käskäläzis, sen miehen oma, kudual Pedri 
leikkai korvan, sanoi hänele: "Todeh, minä näin 
sinuu sie savus hänen joukos." Pedri tuaste 
kieldäväi, i sil keskie lauloi kukoi. 


Pilat küzelöü Jiesustu 


8K aifalluopai Jiesustu viedih Riiman valdumiehen 
taloih; oli aigaine huondes. ICe jevreit ei mendä 
pertih, ku varattih paganoiduo’, sit hüö ei voidas 
sävvä Äijänpäivän ildastu. ”Pilat tuli pihale heijällüö 
i küzüi: "Misbo töö viäritättö tädä miestü?" “Ht 
vastattih: "Ku ei olis häi pahanluadii, müö emmo 
andanus sinule käzih." ""Otakkua tüö i&e händü i 
suudikkua omii zakonoi müö", sanoi Pilat. No jevreit 
sanottih vastah: "Meil ei ole lubua nikedä suudie 
surmattavakse." 2Höäö sanottih nenga, ku mendäs 
todeh Jiesuksen sanat sih niškoi, mittumah surmah 
häi kuolou. 

33Pilat meni järilleh pertih, käski tuvva Jiesuksen 
it&eh edeh, i küzüi hänel: "Oletgo sinä jevreilöin 
kuningas?" “Jiesus vastai: "I&ego sinä muga duumai- 
Get, vai on muut sinule sanottu nenga minuh näh?" 





*18:28 Jevreilöil ei suannuh mennä enne Äijiäpäiviä toizen 
vierolazen taloih. Ku lienne mennüh, hänel ei suannuh süvvä 
Äijänpäivän ildastu, häi oli 7 päiviä pagan. 

*Pilat sanoi: "Olengo minä jevrei? Omassas rahvas 
da ülimäzet papit annettih sinuu minule käzih. 
Midäbo sinä olet luadinuh?" %Jiesus vastai: "Minun 
kuningahus ei ole lähtenäh täs muailmaspäi. Se ku 
kuulus täh muailmah, minun miehet oldanus torattu 
da ei annetannus minuu jevreilöin käzih. No minun 
kuningahus ei ole täs muailmaspäi lähtenüh." ”"Ga 
sit üksikai olet kuningas?" sanoi Pilat. Jiesus vastai: 
"Sinä ice sanot: olen kuningas. Sih näh olen suadu 
da tulluh täh muailmah ku sanuo mi on tozi. Joga- 
hine, ken on toven puolel, se kuulou minuu." 
*"Mibo on tozi?" küzüi Pilat. 


Jiesus suuditah tapettavakse 


Tamän sanottuu Pilat uvvessah meni pihale 
jevreilöillüö i sanoi heile: "En voi löüdiä hänes 
nimituttu viärüttü suudittavakse. *Onhäi tavannu, ku 
minä Aijänpäivän pruazniekkoin aigah teijän mielen 
hüväkse piästän välläle ühten kiiniotettulois. Tah- 
tottogo, piästän välläle jevreilöin kuningahan?" “Sit 
hüö ruvettih kaikin kirgumah: "Ei händü! Piästä 
Varavvu!" — Varavvu oli rozvo. 


19 Sit Pilat käski pergua Jiesustu. ’Saldatat 
punottih tökittäjis oksis venkan hänele piäh i 
šuoritettih händü muzavanruskeih sobih. “Toine 
toizen peräh hüö tuldih hänen edeh i sanottih: "Ole 
tervehennü, jevreilöin kuningas", i perrettih rožii 
vaste. 

‘Pilat meni uvvessah pihale i sanoi jevreilöile: 
"Minä tuon hänen tänne, ku tahton teile ozuttua, 
minä en näi hanes nimittumua viärüttü suudit- 
tavakse." “Sit tuli Jesus pihale, &ökittäi venku pias 
da muzavanruskei soba piäl, sit Pilat sanoi: "Täs 
tämä ristikanzu on." *Konzu ülimäzet papit da heijän 

miehet nähtih Jiesuksen, hüö ruvettih kirgumah: 
"Ristah nuagli&e! Ristah nuagliše!" Pilat sanoi heile: 
"Ottuat tüö händü da nuaglikkua ristah. Minä en 
löüdänüh hanes nimituttu viärüttü." 'Jevreit sanottih 
vastah: "Meil on meijän käsküstö, i käsküstön 
mugah hänel pidäü kuolta, ku sanou ittiedäh Juma- 
lan Poijakse." 

Tämän kuultuu Pilat vie enämbäl varavui. *Häi 
meni uvvessah pertih i küzüi Jiesuksel: "Kuspäi sinä 
olet?" No Jiesus ei sanonuh ni sanua vastah hänele. 
1"Etgo sano minule nimidä, ku kiiziin?" sanoi Pilat. 
"Etgo tiijä: minul on valdu piästiä sinuu välläle libo 
ristah nuaglita sinuu." "Jiesus vastai: "Sinul ei olis 
minun piäl nimittumua valdua, ku sidä ei oldanus 
annettu ülähänpäi. Sikse se ristikanzu on suurembi 
viärüniekku, kudai andoi minun sinule käzih." 

YNiigöi Pilat opii piästiä Jiesustu välläle. No 
jevreit kirruttih: "Ku vai piästänet hänen välläle, sit 
et ole keisarin' dovariššu! Ken pidänöü it¢ie kunin- 
gahannu, menöü keisarii vastah." 

BNämien sanoin kuultuu Pilat toi Jiesuksen pihale 
i istuvui sud’d’an lautale, kohtah, kuduadu sanottih 
Kivipihakse, jevreilöin kielel se on Gabbata. “Oli 
puolenpäivän aigu™ Äijähpäiväh valmistumizen päi- 
vän. Pilat sanoi jevreilöile: "Täs on teijän kuningas." 
15Jevreit kirruttih: "Vie iäre! Vie iäre! Ristah 
nuaglite händä!" Pilat sanoi heile: "Ongo minun 
ristah nuaglittavu teijän kuningas?" No iilimäzet 
papit sanottih: "Ei meil ole muudu kunin-ngastu kui 
keisari." “Sit Pilat andoi heile Jiesuksen ristah 
nuaglittavakse. 





*19:12 Izrail'u kuului Riiman valdukundah. Sen ülimäine, 
keisari, oli Izrail’angi ülimäzennü. 
**19:14 Gretsien kielel "kuvves Cuassu". 

Jiesuksen ristah 
nuaglišendu 


Jiesustu lähtiettih viettämäh. “Hai ite kandoi 
ristua, astui linnan ulgopuolel olijah kohtah, 
kuduadu kuéutah Piäkul''ukohtakse, jevrein kielel se 
on Golgofa. "Sie saldatat nuaglittih ristah Jiesuksen 
da hänenke vie kaksi muudu, üksin Jiesuksen mol- 
lembih puolih, a händü keskele. Pilat kirjututti 
lavvan, kudai iškiettih ristah kiini. Sit oldih moizet 
sanat: "Jiesus Nazariettalaine, jevreilöin kuningas". 
Äijät jevreilöis lugiettih kirjutustu, ku se kohtu, kus 
Jiesus nuaglittih ristah, oli lähil linnua. Sanat oldih 
kirjutettu jevrein, gretsien da latinan kielel. 
?Jevreilöin ülimäzet papit sanottih Pilatale: "Älä 
kirjuta: Jevreilöin kuningas. Kirjuta kui häi sanoi: 
Minä olen jevreilöin kuningas’." Pilat sanoi vastah: 
"Min kirjutin, sen kirjutin." “Jiesuksen ristah 
nuaglittuu saldatat otettih hänen sovat i juattih net 
n'elläh ozah, kudualgi saldatal oma vu, Hüö 
otettih i paijan, no se oli ombeluksetoi, kuvottu 
ühtes palas ülähänpäi alassah. “Hüö sanottih toine 
toizele: "Ei pie revitellä sida, a panemmo arbah, 
kelle se puuttuu." Muga kävüi todeh i tämän kirju- 
tuksen sana: 


— Hüö juatah keskenäh minun sovat 
i pannah paidu arbah. 


Muga saldatat luajittihgi. 

*Jiesuksen ristalluo seizottih hänen muamah, 
muaman sizär, Kleopan Maria da Magdalan Maria. 
*Konzu Jiesus nägi sil kohtua seizomas omassah 
muaman da armahiman opastettavis, häi sanoi 
muamalleh: "Täs on sinun poigas!" Sit häi sanoi 
opastettavale: "Täs on sinun muamas!" Tämän jälles 

kerran oli käünüh Jiesukselluo üöl, i hänel oli keral 
sada miääriä* hajuvoijettu, mirhan da aloin sevoitustu. 
“Miehet otettih Jiesuksen rungan i kiärittih se 
paltinoih da pandih sinne hajuvoijettu, muga kui 
jevreilöil on tavannu muahpanijes. “Sie, kus Jesus 
ristahnuaglittih, oli sadu, i savus oli uuzi kalmu, 
kuduah vie nikedä ei oldu pandu muah. “Ku oli jev- 
reilöin pruazniekan valmistuspäivü, da kalmu oli 
lähil, hüö pandih Jiesus kalmah. 


Magdalan Maria 
da opastettavat kalmal 


20 N'edälin enzimäzennä päivännä” Magdalan 
Maria jo huondeshämärizes tuli kalmoile i nägi: kivi 
kalmukolon suus on siirtä äre, *Juoksujalgua häi 
lähti Simon-Pedrillüö da sen opastettavalluo, kudai 
oli Jiesuksele armas, i sanoi: "Izändä on kalmaspäi 
viedä, müö emmo ni tiijä kunne häi on pandu." 
*Pedri da se toine opastujis hedi lähtiettih kalmale. 

*Miehet juostih ühtes, no se toine opastujis juoksi 
Pedrii raviembah i tuli kalmale enzimäzennä. "Hai 
kurkisti kalmah”” i nägi — kiärindüpaltinat ollah sie, 
no häi ei mennüh sinne. *Simon-Pedri tuli hänele 
jälles, astui kalmukoloh i katé&eli kiärindüpaltinoi, 
kuduat sie oldih. "Hat nägi: paikku, kudual oli 
katettu Jiesuksen rožat, ei olluh kiärindüpaltinoinke, 
a toizes kohtas, erikseh kiäritünnü. "Sit meni 
südämeh i toine opastujis, kudai enzimäzennü tuli 


*19:39 Neng kolmekümmen kiluo. 

**20:1 N'edälin enzimäine päivä jevreilöil oli meijän 
pähäpäivi. 

***20:5 Jevreilöil oli kalmoi, kudamat oli kaivettu kallivoloih 
ku pertit, sinne sai mennä sädämeh. 

tuli i seizoi heijän keskes i sanoi: "Rauhu teile!" 
**Tämän sanottuu häi ozutti heile omassah käit i 
bokan. Opastujat oldih ihastuksis, ku hüö nähtih 
Izändiä. %Jiesus sanoi uvvessah: "Rauhu teile! Kui 
Izä on tüöndänüh minuu, muga i minä tüönän 
teidü." Tämän sanottuu häi puhaldi heih da sanoi: 
"Ottuat vastah Pühä Hengi. "kel ku sanonetto: 
"Sinun riähkät prostitah,’ hänele ne ollah prostitut. 
Kelle tüö etto prosti, sille ne jiäjäh.” 

“Üksi kahtestostu opastujis, Homa, kuduadu vie 
kututtih Kaksiezekse, ei olluh toizien joukos, konzu 
Jiesus ozuttihes. ?Toizet opastettavat sanottih 
hänele: "Moo näimmö Izändiä." No Homa sanoi: 
"En usko. Kuni Ge en nähne nuagloin jälgii käzis da 
panne sormii niih, da kuni en panne kättü hänen 
bokkah, sini en usko." 

6K aheksan päivän mendüü Jiesuksen opastettavat 
oldih tuaste ühtes, i Homa oli toizien joukos. Ukset 
oldih lukus, no Jiesus tuli da seizoi heijän keskes i 
sanoi: "Rauhu teile!" “Sit häi sanoi Homale: "Oijen- 
da sormi: täs ollah minun käit. Oijenda käzi i pane 
minun bokkah. Älä ole uskomatoi, a usko!" %Sit 
Homa sanoi: "Minun Ižändü da minun Jumal!" %Jie- 
sus sanoi hänele: "Sinä uskot, ku sait nähtä minuu. 
Ozakkahat ollah net, ket uskotah nägemätägi." 

Äijän muidugi kummeksittavii ruadoloi luadii 
Jiesus opastettavien silmis, no niilöih näh ei ole 
kirjutettu täs kniigas. Tämä on kirjutettu sikse, ku 
tüö uskozitto — Jiesus on Hristos, Jumalan Poigu, i 
anna teil, ku uskotto, olis elos hänen nimes. 


Jiesus ozuttahes 
opastettavile Tiberianjärvel 


21 Tämän jälles Jiesus uvvessah ozuttihes opas- 
tettavile, nügöi Tiberianjärvel. Se oli nenga: 

2Sje oldih ühtes Simon-Pedri, Homa, libo toizin 
sanojen Kaksiene, Natanailu Galilein Kuanaspäi, 
Sebedein poijat da kaksi muudu Jiesuksen 
opastettavua. *Simon-Pedri sanoi: "Minä lähten 
kalah." "Müö lähtemmö sinunke", sanottih toizet. 
Hi lähtiettih i mendih veneheh, no sinä üönnü hid 
ei suadu nimidä. 

Päivän jo nostes Jiesus seizoi rannas, no 
opastujat ei tundiettu händü. iesus kirgui heile: 
"Lapset! Ongo teil midätahto süödäviä?" "Ei ole”, 
vastattih hid. *Jiesus sanoi: "Laskekkua verko 
venehen oigiele puolele, i sit suatto." Hüö laskiettih 
verko, vai ei voidu nostua sida veneheh, ku kalua 
tuli muga äijü. Sit opastettavu, kudai oli Jiesuksele 
armas, sanoi Pedrile: "Hai on Izändä!" Ku 
Simon-Pedri kuuli: "Hai on Ižändü,” häi punaldi 
landehis ümbäri sovan, kuduan oli heittänüh piäl, i 
hüppäi vedeh. *Toizet opastettavat tuldih randah 
venehel i viettih peräs verkuo, kudai oli täüzi kalua, 
ku sinne ei olluh moine pitkä matku, nenga kaksi 
sadua künäbrüstü*. 

”Randah nostes opastettavat nähtih hiilil kalua 
pastumas, da leibiä. “Jiesus sanoi heile: "Tuogua 
tänne kalua, kuduadu vaste saitto." "Simon-Pedri 
meni veneheh i vedi verkon randah. Se oli täüzi 
suurdu kalua, kaikkiedah sada viizikimmen kolme, 
no hot kalua oli muga äijü, verko ei revinnüh. 

PJjesus sanoi: "Tulgua siiémah." Niken opas- 
tettavis ei rohkennuh küzümäh: "Kenbo sinä olet?", 
ku hüö tiettih: tämä on Ižändü. “Jiesus tuli, otti 
leivän da andoi heile, muga i kalua andoi. “Tämä 
oli kolmas kerdu, ku kuollieloispäi noustuu Jiesus 
ozuttihes opastettavile. 





*21:8 Nenga sada metrii. 

Jiesus da Pedri 


*Konzu hüö loppiettih süöndän, Jiesus sanoi 
Simon-Pedrile: "Simon, Joonan poigu, suvaitetgo 
sinä minuu enämbäl kui nämä toizet?" "Da, Ižändü", 
vastai Pedri, "sinä olet minule armas, sen sinä tiijät." 
Jesus sanoi: "Säötä minun vuonii." “Sit häi küzüi 
toizen kerran: "Simon, Joonan poigu, suvaitetgo 
minuu?" "Da, Izändä", vastai Pedri, "sinä olet minule 
armas, sen sinä tiijat." Jesus sanoi: "Paimenda 
minun lambahii." ”Kolmanden kerran küzüi Jiesus: 
"Simon, Joonan poigu, olengo minä sinule armas?" 
Pedrile rodih pahamieli, ku Jiesus küzüi hänelleh 
kolmanden kerran: "Olengo minä sinule armas?", i 
häi sanoi vastah: "Ižändü, sinä tiijät kaiken. Sinä 
tiijät, kui olet minule armas.” Jiesus sanoi: "Süötä 
minun lambahii. **Todeh, todeh sanon sinule: konzu 
olit nuori, sinä ite sivoit vüön da menit kunne 
tahtoit. No konzu roittos vahnakse, sinä nostat 
omassas käit i sinuu toine vüöttäü, kudai viettää 
sinuu sinne, kunne sinä et tahto." 

9Nenga Jesus tahtoi sanuo, mittumal surmal 
Pedri ülendäü Jumalua*. Sit häi sanoi: "Novva 
minuu." 


Kaiken tämän nägii 


Pedri kiändüi i nägi heijän peräh astujan 
opastujan, kudai oli Jiesuksele armas i kudai ildazen 
aigua painui hänen rännästä vaste da küzüi: 
"Ižändü, kenbo on sinun menettäi?" Hänen nähtüü 
Pedri küzüi Jiesuksel: "A kuibo häi, Ižändü?" 
Jiesus vastai: "Ku tahtonen jättiä hänen tänne sikse 


*21:19 Pedri nuaglittih ristah Riimas. 

aigua, kuni en tule, mibo sih sinul dieluo — sinä 
novva minuu." 

Täs lähti vellien keskes se pagin, buite se 
opastuiju ei kuole. No Jiesus ei sanonuh hänele: "Se 
opastettavu ei kuole," a sanoi: "Mibo sinul on 
dieluo, hot i tahtozin, ku häi jiäs tänne sissäh, kuni 
en tule?" 

Juuri tämä opastuiju tovestau kaiken tämän. Hai 
tämän on kirjutannuh, i müö tiijämmö, hänen toves- 
tus on tozi. 

SAijän muudugi Jiesus luadii. Ku kai ruado 
ruavon jälgeh olis kirjuttua, duumai¢en, ga kaikkeh 
muailmah ei sünnüttäs net kniigat, kuduat pidäs 


kirjuttua. Amin. 

